text:
- E ekipo di Baltimore Orioles a anunsiá ku na a risibí outfielder Travis Snider den un kambio ku Pittsburg Pirates. A kambio e ekipo di Pittsburgh a risibí picher Stephen Tarpley i un pelotero ku lo no wòrdu anunsiá despues. Snider temporada pasa tabata tin un promedio di .264 ku 13 honron i 38 kareda empuha den 140 partido.
- Shortstop di San Francisco Giants, Brandon Crawford a yega na un akuerdo di un aña ku e ekipo pa 3,175 mion dòler. Ku esaki e pelotero ta evitá e proseso di arbitrahe salarial. Den e proseso di arbitrahe Crawford a pidi 3,95 mion dòler miéntras e ekipo a ofresé 2,4 mion dòler. E salario di 3,175 mion dòler ku Crawford lo haña ta net e punto mei mei di e dos salarionan menshoná. Temporada pasa e pelotero tabata tin un promedio di .246 ku 10 honron i 69 kareda empuha den 153 partido.
- Kansas City Royals a yega na un akuerdo ku outfielder Jarrod Dyson pa 1,225 mion dòler pa e próksimo temporada. Ku esaki Dyson tambe ta evitá e proseso di arbitrahe salarial. Dyson temporada pasa tabata tin un promedio di .269 ku 36 base roba den 120 partido.
- Segun agente di picher Johan Santana, e pelotero lo no picha na Venezuela mas den e Liga Invernal. New York Yankees tabata un di e ekiponan ku tabata tin bista riba e picher aki. Temporada pasa e pelotero di 35 aña e purba di hasi un comeback den Liga Grandi ku Baltimore Orioles pero no a logra esaki despues di a leshoná i mester a pèrdè e restu di e temporada.


c: text/html

text: E parada cultural celebrando “Dia di Brazil 2020” tawata di un bunita nivel! Nada ta stroba nos di realsa Aruba su Cultura bunita! 45 aña CB Brazil y 10 Aña desvelo di Borchi di Caya Bernadina Growell tawata e motibo pa celebracion. Apesar cu circunstancia nan no ta mesun cu nos tawata tin den pasado, asina mes Fundacion Chico Harms, Fundacion Bernadina Growell hunto cu Centro di Bario Brazil, a presenta un atardi unico den cual e folklore bunita compaña pa cancionan inolvidabel di Bernadina a ser presenta. Bunita ta pa wak con tanto hoben y adulto tawata parti di e celebracion aki. Tin cu enfatisa cu e organisacion a tebe cuenta cu distancia social di e participante nan den cual ta usa un sinta di mas cu 1,5 meter entre e participante nan.

robotstxt: allowed

filter: keep


text:
Diadomingo pasa di 10 or anochi un candela a cuminsa na e motor recip nr 10, na e fase 3. Personal trahando e momento ey a drenta accion di biaha y logra domina e candela na e motor prome cu e sigui bira grandi y causa cu parti di e planta por cay.
Esaki a keda domina di biaha y dos unidad di brandweer y ovd a presenta na e sitio. A bay controla e situacion pero tur cos tabata bou di control. A notifica hefe di web pa ta na altura di e situacion. Despues di un control di parti brandweer nan a bandona e sitio y durante dia WEB lo haci un investigacion profundo.


text:
Aña pasa tawatin diferente accion di control pa cu negoshinan y tambe taxistanan pa asina por ricibi nan Seyo di Oro. Departamento di Salud Publico y Task Force a bin ta haci diferente control na establecimento rond di nos isla.
E control aki ta percura cu tur negoshinan ta cumpliendo cu e protocolnan di higiena debidamente. Oficina di Turismo hunto cu diferente instancia a tene tres diferente accion di control cu a tuma luga pa cu e taxistanan brindando servicio na Aruba.
Por remarca cu un total di 114 taxista a wordo otorga e Seyo di Oro. Dos di e accion aki a tuma luga den un forma di sorpresa. E ultimo accion, a invita taxistanan pa nan mes por pasa y un total di 34 taxista a pasa pa control voluntario.
Den futuro cercano lo continua cu controlnan asina.Ademas kier a enfatisa cu Departamento di Salud Publico a sigui ta controla diferente establecimento y acomodacion durante e ultimo lunanan aki.
Un total di 296 acomodacion, 315 negoshi (retail), 395 restaurant incluyento Food Trucks, 67 supermercado y 10 casino a wordo controla y a ricibi nan Seyo di Oro exitosamente.Actualmente tin control riba acommodacion –cual ya ta den su fase final- y asina por enfoca riba otro sector.
Ademas, HHC ta haci un recordatorio na tur compania pa mantene nan mes na e protocolnan stipula cu actualmente ta na vigor:
• Haci uzo di hand-sanitizer of laba man frecuente
• Uzo di tapa boca pa bishitante como tambe coleganan trahando hunto• No mag di tin mas cu cuater adulto aglomerando
• Mantene un logboek di limpiesa.Nos ta pidi tur compania cu pa un of otro motibo no a registra ainda, pa please haci esaki ainda.
Por manda un e-mail na healthcode@aruba.com y asina lo comparti e lista di registracion. Un danki ta bay na tur compania cu ta mantene nan mes y cumpli cu e protocolnan di higiene pa asina hunto nos por combati contagio di e virus.


text:
San Fuego – Diahuebs den oranan di mainta brandweer a sali pa San Fuego, unda cu lo tawata tin un auto na candela.
Brandweer su yegada
Tawata den careda di 9:30 cu Brandweer a yega a topa un UTV completamente na candela pazuid di caminda, mientras e tawata kima e la pega un pida mondi tambe.
Locual a sosode
Na e sitio nos a papia cu e dama cu tawata manehando e UTV.
E la conta cu e tawata bayendo direccion parke y dado momento e vehiculo a gewoon pega candela.
Su reaccion tawata mesora hala e vehiculo na banda di caminda y para wak con e vlamnan tawata come bay.
Brandweer a paga e candela y tambe e pida mondi cu a cende.
Polis a yega ultimo pa tuma dato di locual a sosode.


text:
Entrante 1 di juli sr. Ady Thijsen lo ta encarga cu e funcion di Minister Plenipotenciario na Hulanda mientras sr. Guillfred Besaril ta bolbe Aruba. Sr. Besaril a tuma e decision aki basa riba un evaluacion personal y familiar. Apesar di a acepta un segundo termino como Minister Plenipotenciario na comienso di Gabinete Wever-Croes II, sr. Besaril a conclui cu despues di a sirbi Pais Aruba pa 4 aña y mei den exterior, leu di su nucleo familiar, ta e tempo corecto tanto pa su persona como su famia pa bolbe cas.
Sr. Ady Thijsen lo combina e funcion aki banda di e funcion di representante na Union Europeo.
Arubahuis ta e representacion di Aruba na Hulanda, encarga pa asisti nos Arubianonan na Hulanda, pa promove Aruba riba tur tereno y pa fortifica e lasonan tanto entre Aruba y Reino Hulandes como Aruba y ful Europa.
Covid-19 y e estado deteriora di e edificio di Arubahuis, tabata tin un impacto grandi riba e actividadnan di Arubahuis. Sr. Ady Thijsen hunto cu directora ad interim sra. Glenda Hernandez lo ta encarga pa continua cu e restructuracion y fortificacion di e organisacion di Arubahuis basa riba e vision di Gabinete Wever-Croes II, un instancia profesional, servicial y integro. Arubahuis lo muda dentro di poco pa un otro localidad mientras ta evalua e pasonan pa cu e edificio existente.
Desde e localidad nobo lo por brinda mas servicio. Den e restructuracion di Arubahuis lo tene cuenta cu e necesidadnan actual saliendo di e pandemia, y lo tene cuenta tambe cu e recomendacionnan haci pa Departamento di Recurso Humano y di Centrale Accountants Dienst, entorno di e investigacion reciente na Arubahuis. Mientras tanto, e investigacion ta yegando su fase final, y e momento ey Gobierno por duna mas informacion tocante e investigacion.
Gobierno di Aruba ta gradici sr. Besaril pa e servicio duna a traves di Arubahuis na comunidad Arubano desde november 2017 y ta desea sr. Thijsen tur clase di exito den e encargo nobo.


text:
IPod
iPod ta un liña di media player portabel i multi-purpose pocket computers diseña i propagandá pa Apple Inc.. E promé liña a sali riba 32 di òktober 2001, mas o menos 8 luna i mei despues ku a saka e vershon di Macintosh di iTunes. E vershon mas resien di e diseño nobo di iPod a keda anunsiá riba 12 di sèptèmber 2012. Aktualmente ta eksisti tres vershon di e iPod: e ultra-kompakto iPod Shuffle, e kompakto iPod Nano i e touchscreen iPod Touch.
Manera otro tokadó di musika digital, e iPod por fungi komo un aparato di warda data èksterno. Kapasidat di memoria interno ta varia di modèl, kuminsando for di 2 GB pa e iPod Shuffle i 160 GB pa iPod Classic.
E programa iTunes di Apple (òf software alternativo) por wòrdu uzá pa move musika, potrèt, vidio, wega, informashon di kontakto, konfigurashonan di e-mail, bookmarks di e web browser i kalendarionan pa aparatonan ku ta sostene esakinan pa medio di kòmpiuternan ku ta utilisá e sistema operativo Macintosh of Miscrosoft Windows.
Promé ku e anunsio di iOS5, e marka di iPod tabata wòrdu uzá pa e media player ku tabata inkluí den e iPhone i iPad, un kombinashon di e app di Musiká i Vidio. Kuminsando ku iOS 5, a introdusí app separá bou di e nòmbernan "Music" i "Videos". Aunke ambos e iPhone i iPad tin kapasidat pa sirbi e proposito di media player meskos ku e iPod, kada liña di aparato ta keda tratá separá. Mas o menos medio 2010 e benta di iPhone a surpasá esun di e iPod.


text:
STOCKHOLM, Suecia – Brandweer di Stockholm tabata tin hopi dificultad cu un candela grandi den centro di e capital Sueco. E candela a cuminsa den e Instituto Real di Arte, pero a menasa segun medionan di comunicacion Sueco, tambe e Museo di Arte Contemporaneo.
Un piso di e instituto diaranson merdia, tambe a coy candela door di rasonnan desconoci. Brandweer a sa di domina e candela lihe. Un otro caminda den e edificio e candela tabata basta fuerte y un edificio basta anticua tabata na candela.
Brandweer tabata tin miedo cu nan lo mester keda paga candela durante henter e anochi. Nan no ta descarta cu Skeppsholmen, e isla caminda cu e instituto ta situa, completamente mester a wordo evacua.
Fuente: ANP


text:
The content originally appeared on: Diario
‘Spring Meetings’ na Washington
ORANJESTAD (AAN): Tur aña na april y oktober e Ministernan di Finansa y e Presidentenan di Banco Central di mundo, ta reuni na e oficinanan principal di Fondo Monetario Internacional (IMF) na Washinghton.
E pandemia a pone cu pa 2 aña largo e mandatarionan no por a topa cu otro personalmente pa por reuni, informa y intercambia pensamento riba topiconan di interes mutuo di e mundo financiero. E siman aki pa promer bes IMF ta habri porta pa ricibi un grupo relativamente chikito den e reunionnan anual di ‘Spring Meetings.’ Pa e evento aki Reino Hulandes como un di e Paisnan donor di IMF ta presente y Minister Maduro di Finansa tambe ta forma parti di e delegacion di Reino Hulandes.
Aruba ta gradici pa tur e asistencia tecnico ricibi di IMF: Minister Maduro ta hiba e mensahe di gratitud pa e bon cooperacion cu Aruba a ricibi fo’i IMF den e ultimo añanan. IMF a brinda asistencia tecnico riba diferente tereno, entre nan, reforma fiscal, gastonan di personal, a valida cifranan di cuenta anual di Pais Aruba, a valida modelo macro-economico MARUBA di Departamento di Economico y mas recien a haci tambe un investigacion pa e mehoramento di e servicio di Aduana.
Banda di esaki, IMF cada pasa dos aña ta evalua e sistema financiero y economico di Aruba, cu ta resulta den informacion macro-economico importante pa e credibilidad financiero di nos Pais. Minister Maduro ta contento di por a conta cu e sosten di IMF su team tambe durante e pandemia y por informa cu tur asistencia brinda pa IMF ta worde uza pa desaroya e cambionan necesario na bienestar di Aruba.


text: Diadomingo anochi a drenta informe di un accidente di cadena net dilanti warda di polis na Sanicolas, mesora a saca polisnan di warda y a dirigi polis di trafico na e sitio. Na yega di e polisnan a bin compronde cu e dama chauffeur di e BMW no a regula su velocidad ni a mantene distancia a bay dal tras di e Toyota Corolla mandando esaki bay dal tras di e Ford su dilanti y consecutivamente e Ford a bay dal tras di e Hyundai. Afortunadamente ningun hende a resulta herida. Polis di trafico a nota cu e dama chauffeur di e BMW tabata mustra bebi y a hibe pa test pa wak cuanto alcohol e tin den su sistema y si e ta den condicion pa stuur auto.


text:
ORANJESTAD – E siman aki durante un conferencia di prensa na oficina di Setar Seroe Blanco, Minister di Husticia Sr. Rocco Tjon, a firma e Ministeriële Beschikking (MB) pa otorga na Setar NV e proyecto di camara di siguridad den area hotelero. Esaki den presencia di Director di Setar N.V. Sr. Roland Croes.
Segun e mandatario, Setar tawata un escogencia logico pa e proyecto aki, mirando cu den pasado intentonan a wordo haci pa por cristalisa e tipo di proyectonan aki, pero nunca a wordo concretisa por completo. Semper tawata tin cierto retonan pa concretisa un proyecto asina, y ora a wak e “track record” di Setar caminda ya caba a ehecuta tipo di proyectonan asina, exitosamente, pa companianan di magnitud manera Aeropuerto, e decision tawata logico pa bay di acuerdo cu e oferta cu a ricibi di Setar.
E proyecto aki ta uno cu por keda amplia riba dje, y te cu awo lo conta cu un total di tres fase, e prome fase ta e instalacion di e sistema di camara y for di Ministerio di Husticia y Asuntonan Social ta planiando pa fase dos y tres pa asina practicamente na tur localidad strategico na Aruba por tin e camaranan aki instala. Banda di esaki, na comienso di Juli, Ministerio di Husticia di e proyecto aki, pa motibo cu e proyecto aki lo conta cu un trayecto di seis pa shete luna. Es decir, e comision aki lo keda monitorea e proceso, pa asina percura cu e ehecucion ta uno exitoso. Na mes momento e comison aki hunto cu Setar lo traha hunto, pa asina cu fase un ta completamente ehecuta por sigui mesora pa fase dos y consecuentemente pa fase tres.
Mientras e proyecto aki ta wordo ehecuta, ambos huristanan di Ministerio di Husticia conhuntamente cu huristanan di Setar N.V. lo sigui delibera pa yega na un “service level agreement”, cual ta hopi importante, pa asina garantisa cu e proyecto aki lo por keda haya mantencion, dado caso un camara of un part daña, esaki por wordo reemplasa of drecha mesora.
Pa finalisa, Ministerio di Husticia ta den combersacion cu Ministerio di Turismo y Salubridad Publico, pa un otro parti importante, cual ta e borchinan cu lo bay wordo instala den e area hotelero, pa anuncia cu e area lo ta bou di vigilancia di camara, y na mes momento tambe lo percura pa “infomercials” wordo saca, pa asinaconscientisa pueblo di Aruba en general cu e area ta bou di vigilancia. E comision lo keda encarga tambe pa bin cu un proposicion pa asina evalua con e imagennan aki ta bay wordo vigila y con esaki ta bay wordo comparti tambe cu e unidadnan pa despues por reacciona tambe ora cu algo wordo capta riba e camaranan aki. A haci un evaluacion cu otro paisnan den exterior, pa cu e parti di vigilancia di e camaranan, y a opta pa otro organisacionnan of fundacionnan cu tin e autoridad cu ta mara na diferente regla lo bay keda encarga cu esaki, pa di e forma aki por percura cu nos agentenan policial por sigui ehecuta nan core business.
Awe Noticiacla.com ta cumpli 8 aña di existencia, cu ta motibo pa su cas editorial Wired Media ta hopi contento y orguyoso. Contento di por a yega e ‘milestone’ aki. Un aña mas di a informa y educa, crea un plataforma di nivel for di cual informacion confiabel ta wordo transmiti diariamente. Un idea 8 aña pasa cu a transforma den un producto balioso cu awendia ta wordo considera como un di e fuentenan mas importante y confiabel di noticia local y regional. Ta momento pa celebra berdad, pero mas importante, reflecciona y wak con nos a yega aki, unda nos ta y porta mas importante ainda, unda nos ta bayendo. E punto mas importante semper, ta di gradici nos creador, tambe ABO, e siguidor, y ABO cu ta e sosten comercial danki na cual nos por a y ta y lo sigui produci loke nos ta produci cu hopi amor. Manera tur producto, semper lo tin caminda pa mehoracion, y esey ta keda e rason pa sigui padilanti y mehora cada dia mas, den diferente forma. Un gradicimento na e miles di usuario cu a, ta y ojala lo sigui usa e Plataforma aki pa ricibi nan informacion cu ta necesario pa desaroyo di nan mes. Un palabra di gradicimento di curazon. Masha masha danki, y cu boso sosten, nos lo sigui padilanti, pa asina yega aña number 9.
ORANJESTAD – Oficina di turismo a informa diabierna atardi cu Aruba ta elimina seguro obligatorio de Covid-19 pa bishitantenan. Nan a recorda cu na juli 2020, Aruba a habri su frontera bek pa bishitantenan di Estados Unidos y a inicia cu e Aruba Visitors Insurance. Esaki tawata un innovacion den medio di pandemia, cu a wordo sigui despues pa otro destinonan. E seguro aki tawata obligatorio pa tur bishitante y di e forma aki a sigura cu tur caso di turista cu a test positivo durante nan estadia por a conta entre otro riba cobertura di acomodacion pa isola, transporte, test di covid y gastonan di dokter, hospital y ICU.
ORANJESTAD – Sindicato di maestro SIMAR ta considera e anuncio di aumento di tarifa di WEB como un baño di awa friu, y a manda nan preocupacion pa prome minister Evelyn Wever Croes diahuebs atardi mes. Den e carta nan ta splica nan preocupacion y desaprobacion di e loke a sosode. E noticia pa miembronan di e sindicato, a bin como un sorpresa total, y cu ta haci nan situacion financiero aun mas fastioso, banda di e recorte salarial. A comparti cu varios miembro ainda tin problema tur luna pa cera placa pa por cubri nan gastonan. Ademas nan tin duda ainda cu enberdad luna di juli 2022 lo nan haya e recuperacion manera priminti di e 5% di salario. “Nos ta en espera ainda di e decision definitivo di e recuperacion di 5% di salario” e presidente di sindicato ta bisa. A recorda cu awa ta un necesidad basico y primario y cu esaki lo aumenta e problemanan social den enseñansa. Acerca a bin e problema di luna di mei y juli di aumento drastico di gasoline, cu ta limita e mobilidad di varios miembro.
ORANJESTAD – Ministerio Publico ta habri desde diabierna prome di juli 2022 normalmente desde 08.00 or di mainta. Asina vocero di e departamento, Ann Angela a bisa diahuebs. Manera ta conoci e departamento tambe a cera diaranson debi na e menasa di mal tempo. Tur afspraak pa busca e carta di buena conducta (vog) a wordo posponi pa diamars 5 di juli 2022. Por mantene e orario riba bo invitacion.
Si bo ta rabia cu ayera ‘nada’ no a pasa, y cu bo a gasta boshi placa cumpra yen di cos extra ‘pornada’, pensa cu awe e headline por tabata diferente. E por tabata “Islanan ABC destrosa pa tormenta Bonnie, hopi destruccion, famianan perdi, etc etc”. Awe bo ta lanta, contento cu bo propiedad ta unda e ta ainda, y cu bo tin un dia mas pa biba. E placa cu bo a gasta ayera, ta nada, compara cu loke bo por ta tin na gasto extra awe, si e mal tempo a pasa manera cu e tabata poni pa pasa. Un colega di prensa na Corsou ayera ainda ta conta con Thomas (un rabo) a lague cu 30 mil na gasto. Awor porta bo a gasta algun shen florin, (cu ta hopi, pero bo mester relativ’e si). Considera ayera un bon training. Corda semper, miho bon prepara, y alerta, cu trankil y sorprendi pa un mal tempo cu ta lagabo cu mas debe (cu bo tin caba) cu nunca. Y porta bo no ta un creente, pero algo a bolbe pone cu nos a scapa di loke por tabata un disaster natural. Be grateful, and move on! Scirbi pa Tito Laclé.


text:
Kralendijk/Willemstad- Ayera e kompania di Air Ambulance Boneriano, Medicair, hunto ku personal di Fundashon Mariadal a yuda transporá vários pashènt delikado di Kòrsou pa Aruba.
Djasabra so e avion a transportá un total di 4 pashènt for di Kòrsou pa Aruba, pa nan haña kuido mas avansá na nos isla hermana. Aruba a posponé vários operashon ménos urgente, pa por akapará e pashèntnan for di Kòrsou.
Minister Presidènt Eugene Ruggenaath, den un mensahe via di diferente kanal a yama danki na e pueblo rubiano i tambe su kolega PM Evelyn Wever Croes.
Boneiru
Entretantu e avion di Medicair a hiba tambe un pashènt bèk di Kòrsou pa Boneiru, kaminda ela wòrdu interná di nobo na Fundashon Mariadal. Segun AworBonaire por komprondé estado di e pashènt aki ta keda basta delikado.


text:
Tur djaweps mainta empleadonan di biblioteka ta lesa pa mucha di diferente krèsh tende. Adelantá nan ta aserká e krèshnan pa asistí na e aktividat di lesa pa mucha tende na biblioteka. Riba petishon di e akohidanan pa mucha nan ta organisá aktividat di lesa pa mucha tende pa alumnonan di entre 4 pa 12 aña tambe den oranan di tra’i mèrdia. Di e manera akí Biblioteka Públiko ke aportá na e kultura di lesamentu serka nos muchanan na Boneiru i alabes ta sostené e mayornan pa medio di aktividat di lesa pa mucha tende.
‘Lesa pa mucha tende ta importante pa desaroyo di idioma di mucha. Banda di esei e ta duna un aporte positivo na stimulashon di plaser den lesamentu. Esaki ta konta pa mucha yòn i pa e alumnonan di den enseñansa avansá’, asina Sharité Severina ta indiká komo konsehero di maneho na Biblioteka Públiko Boneiru. Biblioteka ta kuminsá ku e muchanan mas chikitu den oranan di mainta kaminda un empleado di biblioteka den un forma interaktivo ta lesa pa e muchanan tende. ‘Esaki ta sòru pa struktura serka e muchanan akí i e ta hasi ku lesamentu pa mucha tende ta predisibel i interaktivo. E mucha ta haña espasio pa pensa huntu ku e persona ku ta lesa pa e tende pa medio di duna kontesta riba pregunta. Pero tambe na un edat tempran e ta sera e muchanan konosí ku kon pa tene un buki den nan man i purba na lesa esaki. Naturalmente nos tin gana di mira tur mucha ku buki den nan man!’, segun Severina.
Algun tep útil pa lesa na un manera plasentero i interaktivo ta por ehèmpel:
-
- Introdusí e kuenta: Huntu tira un bista riba e kaft i e ilustrashonnan den e buki. Seguidamente bo ta laga e muchanan purba rei tokante kiko e kuenta lo bai. Puntra por ehèmpel tokante ken e kuenta ta bai, na unda e kuenta ta tuma lugá òf kiko probablemente lo bai pasa den e kuenta.
- Lesa e kuenta pa e muchanan tende. Segun bo ta lesa bo ta hasi pregunta tokante e kuenta i bo ta splika konseptonan interesante òf difísil.
- Na final bo ta papia tokante e kuenta ku e muchanan. Puntra e muchanan si loke nan a rei tabata klòp i laga nan konta kon e kuenta a kuminsá, kiko e problema tabata, kua solushon tabatin pa e problema i kon e kuenta a yega na su fin.
Bo tambe ke lesa na kas pa bo yu(nan) tende, pero bo tin nesesidat di mas òf otro buki? E ora ei bira miembro di Biblioteka Públiko Boneiru i huntu boso ta eksperensiá hopi plaser ku lesamentu! Te ku 18 aña miembresia ta grátis. Si bo tin mas ku 18 aña miembresia ta kosta $ 6,- pa aña. Miembronan por hasi uso grátis tambe di nos biblioteka online. Pa mas informashon yama 715 5344 òf bin bishitá nos na Kaya Gramèl s/n.


text:
Awe 16 di juni ta exactamente 5 aña pasa cu Aruba One Happy Island Lions Club a wordo reconoci pa Oficina di Lions Club Internacional como un club di Lions. Tabata un soño di algun ex miembro di Leo Club of Aruba di añanan 90 cu e pasion pa sigui sirbi nos comunidad, cu a bini hunto cu e deseo pa funda un club di Lions nobo na Aruba. Despues di a cumpli cu e rekesitonan pa esaki, a haya e aprobacion y asina e club a bira uno oficialmente reconoci. Aruba OHIL Club a wordo funda durante festeho di e centenario (100 aña) di e organisacion di club di servicio mas grandi na mundo, Lions Club Internacional.
5 aña sirbiendo nos comunidad
Como un club hoben di apenas 5 aña di existencia e club a sobresali den su proyectonan na bienestar di nos comunidad manera e.o. varios “Beach clean-up” na Plastic Beach cual beach a wordo adopta pa Aruba OHIL Club, e “Paranda pa nos Clasiconan” na cas di nos grandinan (SABA), “Campaña di Conscientisacion pa Un Trafico Sigur”, “Sinterklaas pa nos personanan special” durante Paranda di Bochincha, “Anualmente ta participa den e proyecto Aruba Doet”, Blood Donor Drive na Banco di Sanger, Proyecto anual pa Conscientisa nos muchanan di scol riba e malesa di Diabetes, Actividad pa personanan special, Campaña Preventivo y Charla pa nos Comunidad tocante malesa di Diabetes, Ayudo na Fundacion Pa Nos Comunidad y Rode Kruis, Coleccion di Cuminda, Paña y Coy hunga pa famianan den necesidad, Campaña di Prevencion Contra Covid19, Actividad y Regalo pa Muchanan di menos recurso, Back 2 School, Bishita na Cas di nos Grandinan, Plantacion di Mata den Parke Arikok, Reciclahe di Monturanan di Bril pa esnan cu tin mester, Yuda muchanan di famia di menos recurso cu bril di bista, Competencia di Cartel di Paz pa muchanan di scol basico, Colecta Fondo pa Wilhelmina Kankerfonds, Donacion na varios instancia y persona den menos recurso, Patrosina fundacion di Delta Aruba Leo Club, club di hobennan y asina crea mas lider pa mayan. Tur esakinan y mas ta danki tambe na e comunidad cu ta sostene e club pa asina por a logra un cantidad di proyecto pa esnan den necesidad. Aruba One Happy Island Lions Club tin e compromiso pa sigui sirbi nos comunidad cu ta den necesidad.
Aruba One Happy Island Lions Club ta agradecido
Aruba One Happy Island Lions Club ta orguyoso y contento pa forma parti di comunidad y ta gradici tur su miembronan, nan famia y boluntarionan, Oficina di Lions Club Internacional, Patrosinador Districto E-1 y Club de Leones Cabimas Costa Oriental, Clubnan ruman den Zona; Aruba Lions Club – Curaçao Lions Club – Bonaire Lions Club, Clubnan y autoridadnan di Districto E-1 y Districto Multiple 35 y Districto 35N. Gratitud special na e comunidad local, comerciante- local, prensa en general (radio, corant, social media y television) y demas persona-, instancia- y organisacionnan manera e.o. Cuerpo Policial, FADA, Fundacion Zinnia, Rode Kruis, Aruba Reef Care Foundation, Bureau Rampenbestrijding Aruba, Aruba Doet, Fundacion Parke Arikok, MFA, Centro di Bario Playa Pabou, Sra. Dientchie Hassel, Dr. Dellanire Maduro, Mr. Sergio Winterdal, Nos artistia Internacional Jeon, Opticanan Local, Fundacion Pa Nos Comunidad, Cede Aruba, Parke Arikok, Radio Latina, Wilhelmina Kankerfonds, Centro di Bario Tanki Leendert, Departamento di Cultura, CCDN, Swingmasters, High Performance, Party Express y tur otro compania cu semper a coopera cu e club. Nos disculpa si nos por a lubida
Aruba OHIL Club ta sigui conta cu mesun cooperacion y sosten di un y tur
Ta danki na e contribucion y cooperacion di cada uno awe nos organisacion ta cumpli su prome lustro, 5 aña di existencia cu exito y cu hopi animo y dedicacion nos lo sigui sirbi nos comunidad cu curason, pasion y amabilidad. Ta un miembro di un Club di Lions, ta mas bien un forma di biba, caminda cu e miembro Lions ta semper atento pa e desaroyo den nos comunidad y ta cla pa yuda pa un mihor mayan, manera e dicho “Where there’s a need, there’s a Lion”, unda cu tin un necesidad, tin un miembro Lions cla pa yuda. Bo tambe kier yuda nos organisacion tuma contacto cu un di nos miembronan.


text:
Oranjestad-Durante conferencia di prensa dialuna mainta Minister Otmar Oduber a reacciona riba e acusacionnan falso di parti miembronan di fraccion di MEP, unda hasta na cierto momento hasta a entrega keho na Ministerio Publico pa loke ta trata presupuesto 2013.
E mandatario ta condena fuertemente e tipo di actitudnan aki, pasobra si como miembronan di Parlamento nan a haci nan trabou y lesa kico ta poni den rapport di Algemene Rekenkamer (ARA) y a base di kico ta e cifranan cu tin poni tambe den e jaarrekening di 2013, nan lo sa cu e aangifte cu a haci ta uno falso y cu no tin base.
Minister Oduber mustrando e pakico su expresionnan, tumando ehempel di su Ministerio di Turismo, Transporte y Labor (cual e tabatin te 2013), ta bisa cu en berdad e rapport di ARA ta mustra riba e hecho cu a surpasa su presupuesto cu 3 miyon Florin, pero loke oposicion no ta menciona ta cu e mesun rapport ta bisa cu e jaarrekening ta basa riba diferente gasto cu administrativamente ta wordo geboek no conforme na momento cu gastonan ta wordo haci of conforme di loke presupuesto ta wordo traha. Pa splica mas detayadamente esaki e mandatario a cita pagina 113 di e jaarrekening cu ta bisa cu ta constata cu tabatin un overschrijding di 3 miyon Florin na Ministerio di Turismo, pero tambe nan ta bisa dicon e la wordo geboek asina. “048 Overig TTA. De begrottingsoverschrijding ten bedrage van Af. 3.448.129 bij deze budgethouder wordt voornamelijk veroorzaakt door de voedingen van het Land van TPEF over voorgaande jaren, welke begroot zijn in voorgaande jaren”. Esaki kiermen cu e minister a presupuesta su entrada y gastonan den presupuesto 2012, e placa a drenta, pero lamentablemente na momento cu administrativamente finanzas mester a haci e pagonan, e la hacie den e aña siguiente.
Es decir, e propio rapport ta splica cu ta bay over di fondonan di TPEF di añanan anterior cu a wordo presupuesta den añanan anterior.
Otro ehempel cu Minister Oduber a duna ta cu ora 2012 a finaliza, na 2013, a wordo notifica di Arubahuis pa loke ta trata su ministerio cu boekingnan di algo mas cu 100 mil a wordo haci lat, nan a drenta na maart, pero ta gastonan cu a wordo haci na 2012. Es decir, nan ta wordo geboek den presupuesto di 2013, esaki a pesar cu e tabata presupuesta y tabatin placa pe na 2012.
Despues di esaki e mandatario a sigui cita pagina 11, mustrando e parti di opbrengsten. “De opbrengsten bij deze budgethouder bedragen Afl. 27.793.774 welke in 2013 niet begroot waren. De opbrengsten hebben betrekking op dividenuitkeringen van Aruba Airport Authority N.V. over voorgaande jaren”. Es decir, na 2013 no a presupuesta cu lo tin 27 miyon di entrada, pero e tabatey si. Na aña 2012 a pone den presupuesto cu ta bay ricibi un dividendo di aeropuerto di casi 26 miyon e tempo ey, pero a resulta cu e no a drenta den caha di Gobierno promer cu 31 di december y a drenta na 2013. E ora ey ta boeke den e aña cu e la drenta, esta 2013 y pesey ta bisa cu tin 27 miyon mas hopi cu loke a wordo presupuesta, pasobra e tabata den presupuesto di 2012.
Minister Oduber kier splica cu esaki cu e insinuacionnan di MEP cu ta bisa cu placa a desaparece, cu placa a wordo horta ta indica cu “piensa el ladron que todos son de su misma condicion”.


text:
BAYAMON, PUERTO RICO – Awe e ekipo di Centro Domiguito ta hunga nan promé partido den e CFU Club Championship Cup. Den e partido aki ku ta kuminsá 5’or di atardi na Stadion Juan Ramon Loubriel, e ekipo di Centro Dominguito lo enfrentá Unite Saint Rosienne di Guadeloupe.
Den un deklarashon e ekipo a duna di konosé ku e delegashon a yega bon Puerto Rico. Esaki apesar di e kontratempunan ku a presentá na momento ku e ekipo tabata prepará pa bandoná Korsou. Banda di esaki e ekipo ta bisa ku nan ta sumamente positivo i tin ekspektativa grandi pa ku nan partisipashon den e kampionato.
Despues di e partido di awe e siguiente partido pa Centro Dominguito lo ta djadumingu 23 di mart, ora ku Dominguito enfrentá e ekipo di kas ku ta Bayamon FC mitar di shete di anochi. Por ultimo, Centro Dominguito ta hunga dia 25 di mart kontra Bodden Town FC di Cayman Island.
E ganadó nan di e grupo ta pasa pa e buèlta final, ku lo tuma lugá entre 16 i 21 di aprel próksimo.


text:
Protocol di Deporte
Federacionnan di deporte a presenta nan protocol specifico na Comite Olimpico Arubano
Den e simannan tras di lomba varios di e federacionnan (y tambe algun club miembro) a traha nan protocol specifico pa nan deporte. Esaki tabata un recomendacion di COA y IBISA ya cu tur deporte ta ser practica diferente. Pa e deportenan practica pafor den aire liber(buitensporten) esakinan ya por a inicia, basta nan tene nan mes na e reglanan stipula pa DVG y Gobierno. Mester bisa cu te cu awor COA a ricibi protocol specifico pa varios federacion / club, esakinan ta ciclismo (BMX, road bike), sailing (WRCA, SYWA), weightlifting, tennis (lawn tennis y beach tennis), aquatics (general, artistic swimming, Giants, Turtles, Aqua Windies, Lion Fish), gimnasia, badminton, futbol y volleyball.
Ta bon pa menciona cu IBISA ya ta preparando un ekipo pa bishita e diferente entrenamentonan. Nan intencion ta djies pa pasa eynan, wak si nan tur federacion/club ta cumpli cu e exigencianan basico (habon, hand sanitizer, social distancing). Pa loke ta e protocolnan specifico, COA ta masha contento y impresiona cu e calidad di e protocolnan aki y ta expresa nan aprecio na tur esnan cu a yuda traha e documentonan aki. Tur protocol specifico lo wordo publica riba e plataformanan di social media di COA y tambe riba otro medianan social di deporte.
COA ta gradici tur federacion/club cu e tuma nan tempo pa traha un protocol specifico pa asina sigura e siguridad y salud di nan miembronan.
Link di Protocol di Federacionnan
Protocol Federacionnan di Volleyball
Link
Protocol Federacion di Gimnasia, FGA
Link
Protocol Aruba Aquatics Federation, Artistic Swimming
Link
Protocol Federacionnan di Tennis, Aruba Lawn Tennis Bond
Link
Protocol Federacionnan di Pesas, Aruba Weightlifting Association
Link
Protocol Federacionnan di Ciclismo, Aruba Wieler Bond
Link
Protocol Federacion di Sailing, SYWA
Link
Protocol Federacion di Sailing, WRCA
Link
Protocol Federacion di Badminton, ARUBA Badminton Bond
Link
Protocol Federacion di Aruba Aquatics Federation, Stingray Swimming Team, Aruba
Link
Protocol Federacion di Aruba Aquatics Federation, Giants Aquatics Aruba
Link
Protocol Federacion di Aruba Aquatics Federation, Landamento
Link
Protocol Federacionnan di ciclismo, Ruta
Link
Protocol Federacionnan di ciclismo, Mountain Bike
Link
Protocol Federacion di Bowling, ARBAS
Link


text:
Ling Wong
Ling Wong tabata presidentdi Comite Olimpico Arubano den e periodo di 1997 te cu 2000. E directiva cu Wong a encabesa tabata consisti di Eric Mohamed, vice-president; Nicole Hoevertsz, secretaria general; Mary Hsing, segundo secretaria; Arnold Le Grand, tesorero; comisarionan: Richard de Veer y Frank Velazquez.
Sr. Wong ta conta: como president mi no a haya e oportunidad pa experiencia un di e weganan olimpico pa motibo cu un poco prome cu e Weganan Olimpico di Athenas na aña 2000 Comite Olimpico Arubano a haya un directiva nobo. Loke mi ta corda cu tabata memorable pa Comite Olimpico Arubano durante e periodo cortico cu mi tabata president tabata entre otro e echo cu nos a logra haya Ernst & Young como sponsor, cu nos a logra reactiva e Academia Olimpico Arubano y cu nos a organisa un seminario di Sport Management di halto nivel.
Mi deseo y mensahe den cuadro di e celebracion di e 64 aña di participacion di atletanan Arubiano ta cu lo mester bin mas profesionalismo den e federacionnan deportivo cu ta cay bou di Comite Olimpico Arubano.


text:
Hopi litigios surgi den e kumpra un vehíkulo Tin hopi kosnan ku bo mester konsiderá pa kumpra un vehíkulo Esakinan include: e tabata di vehíkulo na asegurado ta bo no ta compronde un limón, ei garantisá, i e ta mará na esaki, no auto no ta finansa, i bo ta utilisá manera midí for di siguridat, i e dòbel di e permiso di vehíkulo derechonanSi bo ta bai pa kumpra un vehíkulo di dos man na un senador privá, e mester a kòrda ku e vehíkulo no tin un Garantia Legal i e Leinan di protekshon e Destruí ta ofresé no protekshon si bo kumpra un limón. Ta rekomendá ku ta hiba e vehíkulo tin un mexico pa e revista di vehíkulo na buska di efecto. Bo e sufisiente asegurado ta e kantidat di identifica e mayor cookie ku e stipulá den e permiso, documento di registro. Si e vehíkulo ta bai solamente un par di aña ainda por ta bou di nobo garantia di su outo, mi ta bai wak hiba bo ta. Si esaki ta e kaso, e ta importante asegurado pa garantisa sigui siendo valid, i bo ta transfer wak bo ta. Bo tambe mester hiba den fin un búskeda di e Tereno Personal di Balor Registro pa asegurado di e vehíkulo no ta paga ni bou di finansa. Si e vehíkulo ta bou di e finansa, por ta embaraso pa e grupo di esaki, si ta senador mi no por paga e fiansa. E ta esencial nan ta sigurá pa e persona ku a bende e vehíkulo ta hasi, e kriadó skirbí. Hiba un kopia di bo permiso di condicion pa e asegurado ta e ciencia ku details den e registro di su vehíkulo. Mi No tin ningun periodo di sentimento ora di kumpra un outo di WA kla pa un concesionario. Segers pa bo ta komprometido pa e firma di bien por incurrir un but di rònt di diesinku di preis pa kumpra. E kantidat por varia entre concesionarios, asina bo segers lesa e lèter chikitu pa firma. Deskanse di firma riba e dokumento pa e influensia 'mantené' e vehíkulo pa bo, ya ku e por ta den aktua di kue di kumpra. Si bo ta firma un kue mará na finansa, abou, bo por caba si e finansa kai kla, bo tin ku mustra ku bo a hasi nan esfuerso korekto pa optené e finansiamentu. E kumpra un vehíkulo di concesionario di dun'é protekshon additional bou di e Austria Leinan di protekshon e Destruí. E a duna di bo derecho di puntra e reparashon, remplaza òf reembolso si bo outo ta efektua òf seguro.
Bo tambe lo tin spantaparha si e outo no ta na haltura di su meta pa kumpra òf no cookie ku detayá ku e evangelio.
E Destruí di Australia Leinan e tegen na e Kompetensia i e Destruí di Lei (Ch), e sustituyó bai di e Trabounan di e Lei di Kustumbernan (Ch) na. Si e preis di kumpra e vehíkulo ta mas di flores, i no mas di diesdos aña, no tin a pasa dor di mas di. kms, bo tambe lo risibí un garantia legal expedido bou di Distribute di Vehíkulo di Motor Acht) di. E temporario di garantia dependé di e edat di vehíkulo di kilometer ku a pasa dor. Ora di kumpra un outo di WA ku finansas, ta importante kòrda ku e vehíkulo tin e siguridat pa e fiansa.
Asina ta laga hasi un pago, bo mester keda den su defekto su kue un fiansa, i e di vehíkulo ta di riesgo.
No prosedementu pa esaki ta e nesesidatnan di e mes na sigui ku e describe e Nashonal di Credit Kódigo, i esaki a destin'di bo e oportunidat di gana e fiansa riba e fecha. Si e care bo ta risibí un konta predeterminá, i e di trinta dia pa ratifica e ta sinta. Si bo no por haya nan fiansa riba e fecha, e grupo finansiero por sosiegu di su vehíkulo i venidero. Si e produkto di benta no ta sufisiente pa kubri e dòbel di nan fiansa, e entidat finansiero mei internet un uso di bo kontra pa restorá e défisit. Di outo ta mei embaraso sin su konosementu si ta espasionan di e kaminda, i si ta espasionan di un propiedat residensia, nesesidat di pèrmit pa skirbi e doño di e tereno, òf un dekreto di korte. Si bo outo ta deposita bo ainda tin binti dia pa restorá di vehíkulo, si bo por paga e fiansa di atras i e ehecucion di e gastunan. Ora bo ta kumpra un vehíkulo, bo i e senador sufisiente pa yena un Notifikashon riba Kambio di Regularidat, forma i promociona na e Servisio di Transportá. E senador tin shete dia pa entregá un kopia, i e contador tin dieskuater dia. No ta hasi por sali un but Despues ku e formulario wòrdu mandá, e contador risibí un aktua ta esposa di permiso posibel, i transparensia di quota, e required e pago den e di binti ocho dia.
Si bo no por paga e honoris, e ora ei bo por ta expedido ku notifikashon di kulpa.


text:
Griep di porco
- E articulo aki ta uza ortografia di Papiamento. Lo aprecia si por mantene e articulo aki na estilo di Papiamento.
E griep di porco miho conoci como, swine flu of griep Mexicano ta un infeccion causa pa cualke virus di e famia Orthomyxoviridae, e ta endemico den e poblacion di porco. Infeccion cu e virus ta limita na hende i parha. Normalmente e ta afecta hende despues di tin contacto estrecho cu porco, pero e malesa tambe por plama di un persona pa otro.[1] E stam bacterial viral aki a wordo clasifica di Influenzavirus C of algun di e subtiponan di e genero Influenzavirus A. Ta eksisti diferente tipo y variante di griep di porco, conoci como H1N1, H1N2, H3N1, H3N2 y H2N3.[2]
Sintoma[editá | editá fuente]
E sintomanan principal di griep di porco ta casi mesun cu e griep regular. Nan ta inclui sacamento, biramento di cabes, cansancio, calafriu, keintura, dolor di curpa, dolor di garganta, diarea y dolor di stoma.


text:
Aruba ta den un pandemia di COVID-19 desde 13 maart 2020 y poco poco nos ta recuperando. Pa Aruba por a wanta cabes riba awa y bringa e crisis economico, financiero y social ocasiona pa e pandemia, Gobierno di Aruba mester a acerca Hulanda pa ayudo. Hulanda na su turno a ofrece Aruba sosten di likides den forma di prestamo pa dos aña y mara na varios condicion. Un di e condicionnan ta e dos conceptonan di ley di consenso di Reino yama COHO y RAft. COHO ta para pa Caribisch orgaan voor hervorming en ontwikkeling y RAft pa Rijkswet Aruba financieel toezicht.
Mi ta agradecido na Hulanda pa e sosten di likides paso sin e sosten aki Aruba no por a cumpli cu su obligacionnan financiero actual y nobo y nos no por a yuda nos hende y companianan. Den mesun rosea mi no a compronde desde comienso e punto di salida di Hulanda. Nos no mester lubida e situacion precario y di chaos cu nos Pais a encontra su mes aden desde inicio di e pandemia di COVID-19: lockdown, airport cera, comercio plat, posibilidad cu mas cu 30.000 lo a perde trabou of entrada, companianan den problema financiero y asina nos por keda sigui menciona. Aruba su situacion financiero y economico a haci cu practicamente posibilidad pa financiamento otro cu Hulanda no tabatin y si tabatin mes Hulanda mester a bay di acuerdo cu esaki.
Pais Aruba a haya su mes den necesidad y a acerca Hulanda como partner den Reino y a base di Statuto di Reino Hulandes pa ayudo. Aruba a haya su mes completamente dependiente di e ayudo di Hulanda y esaki a pone cu Aruba no por a haci nada otro cu bisa si na e condicionnan stricto cu Hulanda a mara na e sosten aki. Sin e sosten aki Aruba sigur no lo a sobrebibi pasobra sin e sosten aki Gobierno no por a keda funciona, no por a otorga subsidio di salario y tampoco duna sosten financiero na companianan chikito y mediano.
Ley di consenso RAft
E ley di consenso RAft ta conta solamente pa Aruba y ta basa den gran mayoria riba un ley, un ley di Reino y dos Protocol existente, esta Landsverordening Aruba financieel toezicht (LAft), Rijkswet financieel toezicht Curaçao en Sint Maarten (Rft) y Procotol Aruba Nederland 2015 y Protocol Aruba Nederland 2019-2021. Cu e propuesta di ley di consenso di Reino aki conseho di minister di Reino lo tin supervision financiero riba nos y e institucion existente CAft lo wordo estableci den un herarkia di ley mas halto di cual lo tin un rol di señala y duna conseho. E tareanan di CAft ta entre otro pa tene supervision si nos ta tene nos na e normanan stipula, ta raporta y duna conseho na Aruba y Hulanda y ta supervisa si e agenda di ehecucion ta wordo traduci corecto y den forma responsabel den e presupuesto di nos Pais.
Ley di consenso di Reino COHO
E ley di consenso di Reino COHO ta conta pa Aruba, Corsou y Sint-Maarten. E obhetivo di propuesta di ley aki ta pa establece e organisacion COHO cu lo ta un bestuursorgaan consistiendo di tres miembro cu cierto autoridad riba su mes,- y tareanan entre brinda sosten na e paisnan den ehecucion di tur accion cu ta mara na e pakete di pais (“landspakket”) y tene supervision riba e continuacion di esakinan (articulon 2 y 4). Hulanda ta argumenta cu reformanan mester tuma lugar na Aruba, Corsou y Sint-Maarten pa asina haci e paisnan mas resistente contra posibel crisis den futuro. Pa e motibo aki Hulanda ta indica cu e meta di e organisacion COHO ta pa brinda sosten na Aruba, Corsou y Sint-Maarten den implementacion di reformanan, pa realisa un finansas publico duradero y sostenibel y pa fortalece e resiliencia di e economia di cada pais (articulo 3).
Pa loke ta trata e argumento di Hulanda sigur mi lo subraya cu nos tambe ta di opinion cu reformanan riba diferente tereno mester tuma lugar mas cu nos ta haya cu esakinan mester ta bon plania y studia teniendo debido cuenta cu e consecuencianan pa e calidad di bida di nos hendenan y sigur no por tuma lugar simultaneamente.
Rol di Parlamento
Como Parlamentario mi ta sumamente preocupa cu e contenido di ambos concepto di ley di consenso di Reino y e motibo pakico nan mester ta den e capa di un ley di consenso di Reino. Autonomia di nos pais ta wordo mina y e funcion di nos como Parlamento ta wordo limita drasticamente. En cambio Hulanda ta haya hopi mas control y poder riba nos pais.
Pa e motibo aki mi a haci varios pregunta riba ambos concepto di ley di consenso di Reino y tambe a duna critica y sugerencia pa cambio den e verslag cu nos Fraccion a entrega dialuna 16 di mei 2022. Durante e simannan venidero mi lo bay amplia den varios articulo riba e contenido di ambos concepto di ley di consenso di Reino pa asina pueblo ta bon informa di esakinan.


text:
Seguro di Malesa
Kico ta e seguro di malesa?
E seguro di malesa ta percura pa un trahado haya parti di su salario den caso cu e no por traha pa motibo di malesa. Un malesa ta un situacion durante 24 ora of mas den cual un trahado no ta capacita pa haci su trabao.
Cual trahadonan ta cay bao e seguro di malesa?
E trahado den servicio cu ta ricibi un salario di Afl. 5.850,- of menos pa luna ta cay bao e seguro di malesa.
E siguiente categorianan di trahado no ta cay bao e seguro di malesa:
- E doño di trabao cu ta traha pa su propio riesgo y cu ta ricibi pago.
- E casa, yui(nan) of mayor(nan) di un doño di trabao cu ta traha den su propio compania y cu no ta ricibi pago of cu ta ricibi pago bao nivel di sueldo minimo.
- Personal domestico.
- Capitan of navegante riba barco bao bandera di Aruba.
- Empleadonan publico of empleadonan cual nan status legal ta igual na empleadonan publico.
- Trahadonan cu ta traha na cas.
Cuanto e compensacion ta pa dianan di AO?
E asegurado tin derecho riba compensacion igual na 80% di su salario entrante e di cuater dia desde e notificacion di AO. SVb no ta paga compensacion pa e prome tres dianan di AO.
Pa cuanto tempo e trahado por haya compensacion?
Tur trahado tin derecho riba compensacion durante no mas cu dos aña pa e mesun causa di malesa. Ta cuminsa conta e periodo di 2 aña riba e dia cu e trahado notifica AO na SVb pa prome biaha cu e malesa en cuestion.
Cu cual rekisitonan e trahado mester cumpli pa por ricibi compensacion?
Pa e trahado por ricibi compensacion e mester cumpli cu e siguiente rekisitonan:
-
- E trahado mester ta inscribi na SVb.
- E trahado no tabata tin e malesa pa cual e ta notifica AO prome cu ela drenta den servicio.
- E trahado mester cumpli cu tur reglanan di notifica AO.
E trahado cu a haya un malesa a consecuencia di un conducta prohibi, un acto intencional of descuido serio di e trahado, no por bin na remarca pa ricibi compensacion.
Con ta ricibi compensacion di SVb?
SVb ta duna compensacion pa seguro di malesa y accident despues cu a ricibi peticion pa cu esaki via e portal di MiSVb. Peticionnan pa pago di ZUK cu a ser entrega prome cu dia 20 di e luna coriente, ta wordo paga riba dia 5 di e siguiente luna.
Compensacion pa verlof di parto
Trahadonan femenino tin derecho riba compensacion di salario pa e dianan di verlof prome y despues di parto. Durante e verlof di parto e trahado femenino tin derecho riba un compensacion igual na 100% di su salario.
SVb ta compensa un verlof di maximo 12 siman. E trahado por parti e verlof entre 4 te 6 siman prome cu e parto, y e resto di e 12 siman despues di parto.
Pa bin na remarca pa compensacion e trahado femenino ta notifica SVb tres luna prome di e fecha stipula pa parto.
Cuanto e prima ta pa e seguro di malesa?
SVb ta cobra un suma igual na 2.65% di e salario bruto di trahado pa e seguro di malesa. E prima aki ta keda contribui door di e doño di trabao.
Ta contra ley pa e trahado paga e prima, of pa e suma wordo reduci for di su salario.
Fayecimento di Asegurado
Den caso cu un asegurado fayece, SVb ta rekiri pa wordo informa di esaki dentro di 30 dia despues di e fayecemento. Esaki pa preveni cu na prome instante primanan ta wordo cobra dimas na e empresa; tambe si tabata AO cu lo mester paga bek compensacion di ziekengeld cu a ricibi dimas.
Pa haci esaki por manda un email cu e siguiente informacion di e fayecido na medisch@svbaruba.org:
- Nomber(nan) y fam (fam di soltera) ful
- Fecha di nacemento
- Fecha di fayecemento
- Empresa(nan) unda ta inscribi
- Overlijdensakte/Certificado di defuncion
Mas informacion
Pa mas informacion por tuma contacto cu SVb na telefon 527-2700, via email na info@svbaruba.org of mediante e formulario aki.


text:
MERKA – Ku komienso di e temporada regular di beisbòl Liga Grandi e siman aki, e diferente ekiponan mester a hasi nan ultimo kortenan den nan roster di Spring Training. Esaki a trese kuné ku tantu Roger Bernadina komo Jonathan Schoop lo kuminsá temporada den Liga Grandi.
For di djabièrnè tabata tin informashonnan ku Jonathan lo keda ku e ekipo di Baltimore Orioles despues di Spring Training, pero niun di e kabesantenan di e ekipo no a kier a konfirmá esaki. Tabata djasabra atardi ku manager di e ekipo, Buck Showalter a duna di konosé ku Jonathan lo keda ariba ku e ekipo di Orioles.
Pa Roger tambe, tabata djasabra atardi ku e manager di Cincinnati Reds, Bryan Price a dune e notisia ku e ta keda ariba ku e ekipo. E echo aki ta aktivá mesora e akuerdo ku Roger tin ku e ekipo. Esta ku si e logra keda ku e ekipo den Liga Grandi despues di Spring Training e lo gana $1 mion dòler pa e temporada aktual.
Lástima mente, ku e notisia no tabata mesun bon pa Didi Gregorius. E ekipo di Arizona Diamondbacks a tuma e desishon pa manda e pelotero Tripel A den e ekipo di Reno Aces. E ekipo di Arizona Diamondbacks tin un gran nesesidat di picheo, lo ke a pone ku e ekipo a disidí di habri temporada ku 13 picher en bes di 12. Pa traha lugá pa e picher adishonal aki nan mester a eliminá un hungadó di posishon for di riba nan roster. Segun e gerente general Kevin Towers, e ta kere ku den futuro e ekipo lo bai tin mester di Didi bek den Liga Grandi.


text:
MERKA — Den wikènt tras di lomba e agente di Andruw Jones kual ta Scott Boras a bisa ku tin por lo ménos dos ekipo ku ta interesá den e servisionan di e pelotero Kurasoleño.
Segun un fuente, un di e ekiponan ku a hiba kòmbersashon ku Andruw Jones i su agente Scott Boras ta e ekipo di Baltimore Orioles. Boras a duna di konosé ku e ekiponan ku ta interesá den Andruw ke e pelotero komo batido designa i/of komo un batido drechi for di riba banki ku por hunga diferente posishon. Banda di tur posishon den outfield, Andruw tin eksperensia hungando primera base. Na 2009 ku Texas Rangers e pelotero a hunga ocho partido na primera base, miéntras ku na Hapon Andruw a hunga 48 partido den dos temporada na primera base. Mas aleu Boras a bisa, ku Andruw tin poder ainda i si bo por konektá 25 honron na Hapon ta paso bo ta hasiendo algu.
E ekipo di Baltimore Orioles no ta deskonosí pa peloteronan di Kòrsou. Aktualmente den Liga Grandi e ekipo tin Jonathan Schoop, miéntras ku su ruman Sharlon Schoop ta den Liga Menor di e ekipo. Banda di esakinan e ekipo tin un kantidat mas di peloteronan Kurasoleño den Liga Menor, entrenan: Roderick Bernadina, Jonatan Isenia, Ademar Rifaela, Rochendrick Alexander i Wendell Floranus.
Awor ta di warda wak kiko ta bai pasa i si Andruw Jones ta bira e siguiente pelotero di Kòrsou den e organisashon di Baltimore Orioles.


text:
The content originally appeared on: Diario
ORANJESTAD (AAN): Diasabra for di oranan di mainta y te atardi laat a reina un ambiente masha placentero den e parti principal di Caya G.F. Betico Croes.
Hendenan a acudi pa asina busca na ultimo minuut, regalo pa Dia di Tata.
Varios negoshi a percura pa entretenimento, y pafo a habri tent cu hopi ofertanan atractivo. Hopi hende a disfruta di e dia aki amenamente y a cana rond pa conoce Caya Grandi y mira kico nobo tin na oferta.
Varios auto clasico tabata poni como show den Caya Grandi, pa asina tatanan a haya chens di saca potret. E dia di compras den Caya Principal tabata anima musicalmente pa DJ tambe.


text:
ORANJESTAD: – Diahuebs mainta tempran e accion cu a cuminsa bou guia di minister Arthur Dowers den december aña pasa a continua den cayanan di Oranjestad, bou guia di un funcionario di ministerio di husticia. E accion pasaden cayanan di Rancho hunto cu polis di bario y personal di City Inspector, Serlimar, Bureau Ondersteuning Verslavingszorg y FMAA .
Varios di e adictonan ambulante a solicita na e funcionarionan di FMAA y Bureau Ondersteuning Verslavingszorg pa nan bai boluntariamente pa e centronan di rehabilitacion. E adictonan ambulante aki wordo hiba na e respectivo centronan di rehabilitacion.
Algun comerciante cu a tuma nota di e accion cu a sigui dene area di Hotel Central tabata hopi positivo.
Mester remarca si cu den e area aki tin comerciante cu no ta comportando nan mes como un bon bisiña. A topa cu sushedad tira riba caya procedente di pacusnan di caya grandi. E dia anterior algun di e comerciantenan aki wordo verbalisa pa polisnan di barrio pa cu e acto aki.
Despues a sigui pa santana protestant den caya Ernesto Petronia aki tambe a topa cu adictonan ambulante cu a hasi e lugar aki manera nan “cas”. Aki a lanta e adictonan y tuma tur nan “pertenencianan” y a benta esakinan afor. A papia cu e adictonan aki cu a bisa cu nan tambe ta fada cu autoridadnan ta “molestianan” y a dicidi di bai boluntariamente pa rehabilita.
Por bisa cu e accionnan aki cu a cuminsa december aña pasa bou guia di minister Arthur Dowers ta dunando nan fruto, ainda falta (hopi) pero mirando e resultado positivo te cu awor, e accionan aki lo continua pa trece ordo bek den Oranjestad.


text:
WILLEMSTAD-Ta pruba di e miho programa di baha peso i mehora bo salu.
BUENOS AIRES – Florencia Salas fiskal general na Argentina a konfirmá ku ayera tardi polis federal a logra detené sinku hòmber sospechoso di a violá un...
BRAZILIA – Mike Pompeo sekretario di Estado Merikano a reuní ku Ernesto Araújo minister enkargá ku relashonnan eksterior pa e gobièrnu di nobo Jair Bolsonaro.
ORANJESTAD-E hoben Chiam de L’Isle después di a sufri un accidente diabierna atardi pa 4.35 di atardi, a fayece diadomingo madruga pa 4.37 a consecuencia di...
ORANJESTAD-Mama Tricia Hubert-Drozd di 29 aña a haya e prome baby pa 2019, un mucha homber.
ORANJESTAD-Rafael Estrada, co-autor di e Raport Vice, ta un di e personanan cu ta carga e proyecto di Fast Ferry. E tabatey presente durante e firmamento...
ORANJESTAD-Informacion a drenta via Centrale Post cu tin un curpa a wordo haya sin bida na altura di Eagle Beach. Pa 3.45 dr. Texier constata morto...
PHILIPSBURG — Un hòmber morto i dos outo di polis mal plamá foi otro tabata saldo di un tiroteo ku a tuma lugá bistpu di aña...
WILLEMSTAD. Frakshon di MAN meskos ku komunidad kompletu, ku repudio a tuma nota di un kaso resien di abusu di un mucha menor di edad. Ta...
WILLEMSTAD. Di djabierne pa ayeera bala a skeiru na dosokashon na Kòrsou. Unbiaha durante atrako i otro biaha den fiesta di klup nokturno.


text:
Notisia - Infrastruktura i maneho di awa
26 Notisianan Tokante Infrastruktura i maneho di awa
Surti segun Fecha / Relevansha
Tarifanan máksimo mas haltu pa koriente i awa di bebe na Boneiru, Saba i Sint Eustatius
E tarifanan máksimo pa produkshon i distribushon di koriente i awa di bebe na Boneiru, Saba i Sint Eustatius ta subi entrante ...
Inspekshon Hulanda Karibense: diverso i intensivo
Inspektornan di supstansia peligroso di Inspectie Leefomgeving en Transport (Inspekshon Medioambiente i Transporte, ILT) ...
Konstrukshon di stashon di sensor Galileo akapará serka Rijksvastgoedbedrijf
Resientemente gezaghèber i minister demishonario di I&W, Cora van Nieuwenhuizen a duna e señal di komienso pa e proseso pa ...
Minister Cora van Nieuwenhuizen di Infrastruktura i Maneho di Awa ta bishitá Kòrsou, Boneiru i Aruba
Minister Cora van Nieuwenhuizen di Infrastruktura i Maneho di Awa lo ta riba un bishitá di trabou for di 12 di yüli te ku 15 di ...
ACM ta stipulá tarifa máksimo pa distribushon di koriente na Hulanda Karibense
Autoriteit Consument & Markt (ACM) a stipulá e tarifanan máksimo pa distribushon di koriente na Hulanda Karibense. E tarifanan ta ...
Turismo Hulanda Karibense a haña un sla duru debí na pandemia di corona
Turismo na Hulanda Karibense na 2020 a haña un sla duru debí na medida i limitashon di buelo komo konsekuensia di e pandemia di ...
Mas ku 60 porshento ménos pasahero aéreo pa Hulanda Karibense na 2020
Na aña 2020, kasi 183 mil pasahero a biaha for di i pa aeropuertonan di Hulanda Karibense. Esaki ta 60 porshento menos ku e mas ...
Van Veldhoven: sosten pa un Boneiru mas limpi
Sekretario di estado Van Veldhoven ta bai yuda Boneiru ku un mihó maneho di desperdisio. E isla a haña 2,78 mion euro na ayudo ...
Akuerdo di kolaborashon entre OLB i munisipionan di Hulanda
E munisipionan di Rotterdam i Alphen aan den Rijn i Entidat Públiko Boneiru (OLB) a uni forsa. Den kuadro di sosten i pa ...
A yega un fin na plèstik desechabel na Hulanda Karibense
Hulanda Karibense ta prohibí uso di plèstik desechabel. P’esaki Saba, Sint Eustatius i Boneiru a firma un akuerdo ku Sekretario ...


text:
Noticia
MFA Savaneta lo ta sera 25 y 26 di Januari 2018
MFA Savaneta kier participa cu 25 y 26 di Januari 2018 lo ta sera pa publico. Esey nifica cu tur organisacion cu ta ubica den MFA Savaneta lo ta sera riba e fechanan menciona. Dia 25 di Januari lo ta sera enconeccion cu Dia di Betico. Dia 26 di Januari lo ta sera dor cu […]
Departamento di Impuesto cu extra servicio pa pagamento di nummerplaat
Siguientemente nos kier informa den nomber di Deparamento di Impuesto pa locual ta trata pagamento di nummerplaat. Mirando cu e “deadline” pa e prome mitar ta paga, lo ta dia 31 di januari 2018, Departamento di impuesto ta duna extra servicio ariba tur diasabra esta 13, 20 y 27 dia januari proximo pa locual ta […]
Uitbetaling di bijstand na MFA Savaneta, diasabra 6 januari 2018
Diasabra 6 di januari 2018 lo tuma luga pago di bijstand na MFA Savaneta for di 8.00 am pa 12.00 pm. Alaves por tira un bista tambe riba e schema pa locual ta trata bijstand uitbetaling pa e aña 2018.


text:
Prof. Van Veen tin amplio conocemento y experticio riba e materia di derecho di compania na Hulanda y a redacta e Landsverordening VBA. Consecuentemente e tabata un di e autornan principal di Buki 2.
Prome cu dia 1 di januari 2021 e derecho di compania di Aruba (‘het Arubaanse rechtspersonenrecht’ of ‘the Aruban corporate law’) tabata regla di forma fragmenta tocante diferente ley, manera ‘Wetboek van Koophandel’, ‘Landsverordening op de stichtingen’ y ‘Landsverordening vennootschap met beperkte aansprakelijkheid (Landsverordening VBA)’. Banda di esaki nos derecho di compania – cu exepcion di e Landsverordening VBA – tabata hopi anticua compara cu e resto di Reino. Despues di un proceso legislativo cu a dura varios aña, Aruba a conoce riba dia prome di januari 2021 un buki completamente nobo den nos Codigo Civil di Aruba (Buki 2), den cual ta regla e derecho di compania di un forma mas coherente y cu hopi cambio grandi y condicionnan nobo pa e diferente formanan legal (‘rechtsvormen’) pa hasi negoshi na Aruba, esta e ‘stichting’, e ‘vereniging’, e ‘naamloze vennootschap’ y e ‘vennootschap met beperkte aansprakelijkheid’, e ‘cooperatie’ y e ‘onderlinge waarborgmaatschappij’.
E curso di diaranson, 15 di juni, tabata specialmente pa e ‘Business Comunity’ durante cual a elabora riba e diferente ‘rechtsvormen’ cu enfasis riba e cambionan mas grandi cu a tuma lugar pa cada un di esakinan. A splica tambe cambionan pa e ‘maatschap’, ‘vennootschap onder firma’ (‘VOF’) y ‘commanditaire vennootschap’ (‘CV’) cu awor legalmente ta cai bou di un capa di ‘personenvennootschappen’, cu varios aspecto y rekisitonan nobo.
Prof. Van Veen a mustra tambe riba e hecho cu desde 1 di januari 2021 no por establece ‘Aruba vrijgestelde vennootschappen’ (AVV’s) mas y mester transforma esaki den un otro forma legal mas tarda riba dia 31 di december 2023. Despues di esaki Camara di Comercio tin e autoridad legal pa disolve e companianan aki. Den mesun rosea prof. Van Veen a splica cu e asina yama ‘toonderaandelen’ of ‘bearer shares’ ta prohibi y lo por intercambia esaki pa ‘aandelen op naam’ of ‘registered shares’ mas tarda te dia 31 di december di e aña aki. Despues di esaki e accionnan aki ta bira legalmente propiedad di e compania y e accionista lo tin solamente 3 aña mas pa haya un of mas ‘aandeel op naam’ prome cu e perde tur derecho mara na e accionnan aki.
Finalmente a papia riba e posibilidadnan legal pa converti un ‘rechtsvorm’ den un otro (‘omzetting’), por ehempel un ‘personenvennootschap’ den un NV of un VBA, pa ‘merge’ dos of mas compania (‘fusie’) of juist pa dividi un compania den un of mas compania (‘splitsing’).
Tabatin un interes grandi pa participa na e curso. Inicialmente tabatin 50 lugar pa e curso di 15 juni, pero door di interes grandi a amplia e lugar pa 100 hende. E reaccion di esnan cu a participa na e curso tabata hopi positivo, como cu di un forma hopi simpel a splica kico ta puntonan di atencion cu directiva y accionistanan mester tene cuenta cune pa e respectivo companianan di cual nan ta forma parti.
E curso di diahuebs 16 juni, lo ta uno mas specifico y detaya specialmente pa e grupo di abogadonan, accountants, fiscalistanan y demas interesado den cual lo trata e ‘bestuurdersaansprakelijkheid’ y e ‘recht van enquête’.
“Ta importante pa nos comerciantenan ta bon prepara y informa pa asina contribui na un economia moderno, dinamico y resiliente” - Minister Geoffrey Wever.


text:
ORANJESTAD, Aruba - 9 di April 2020
Apreciabel cliente, Relaciona cu e crisis di Corona Virus (Covid-19), Gobierno di Aruba a tuma e decision di implmenta e medida di Shelter in Place. Serlimar ta un compania esencial y vital pa salubridad di Aruba y mester sigui opera. pa e motibo aki Serlimar a tuma e siguiente medidanan pa por cumpli cu decision di govierno y tambe cu e responsabilidad cu Serlimar tin cu pueblo di Aruba.
Helpdesk Kockstraat / Pos Chiquito /Tanki Flip lo ta cera pa publico; por sigui haci pago online.
Parkietenbos lo ta cera pa publico.
Upcycle center lo ta cera.
Containerpark lo no deliver container te cu proximo aviso.
Mantencion Bo Bario lo no ta operando te cu proximo aviso.
Serlimar lo sigui recoge sushi.
Serlimar lo sigui recoge bestia morto.


text:
Tag Archives: AO
SVb ta Adapta Servicio Debi na Aumento Casonan Covid-19
SVb ta adapta servicio debi na aumento casonan Covid-19 ATENCION: Entrante 31 januari 2022 e adaptacion aki no ta na vigor mas. Tur esnan cu ta bay den cuarentena pa DVG ta sigui e procedura di notifica AO manera normal. entrante 29 di december 2021 Debi na e aumento di e casonan di Covid-19… Mas Informacion
Cambio Ley Laboral 1 Sept 2021
Obligacion pa re-integra trahado durante AO Riba prome di september 2021 a drenta na vigor cambionan den nos ley laboral. Departamento di Labor y Investigacion (DAO) a informa encuanto di e cambionan aki den medionan di comunicacion y Banco di Seguro Social (SVb) di su parti ta informa e dunado di trabao di cambionan importante… Mas Informacion


text:
Aruba Hospitality & Security Foundation a organisa training di Siguridad Proactivo pa e directornan di siguridad den zona turistico. E training ta basa riba e modelo di seguridad di Israel y tin como meta pa yuda e manager prepara su team pa reconoce menasa prome cu e sosode.
Segun Presidente di AH&SF, Tisa LaSorte, “mientras cu turismo ta recuperando, ta importante p’e agentenan di siguridad sigui mehora nan conocemento y habilidad pa yuda evita crimen contra nos turista y residente.
AH&SF ta contento di por a organisa e training y di observa bon participacion.”AH&SF a contrata specialistanan di Chameleon Associates pa duna e training cu ta priorisa reconocimento di menasa pa por tuma accion y evita crimen en bes di ta reactivo.
La Cabana, Alhambra Ballroom, y Aruba Marriott Resort a sirbi como anfritrion pa 3 dia di training. Lo ofrece sesion virtual na e agentenan di siguridad y di Beach Police durante resto di 2021.
Aruba Hospitality & Security Foundation tabata funda na 2001 pa AHATA cu colaboracion di Cuerpo Policial. E meta di e fundacion ta pa sostene esfuersonan cu ta mantene seguridad den zona turistico. E proyectonan di AH&SF ta financia pa Aruba Tourism Authority cu e fondonan genera di impuesto di acomodacion cu turista ta paga.


text:
Antias Hulandes
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
Mira: Disolushon di Antiya Hulandes
Antias Hulandes òf Antias Neerlandes (hulandes: De Nederlandse Antillen), tabata for di 15 desèmber 1954 te 10 oktober 2010 un país den Reino Hulandes. Inisialmente e tabata konsistí di 6 isla i for di 1986 di 5 isla karibense despues ku Aruba a atkirí su status aparte. E islanan di Antias Neerlandes tabata konsistí na nan lugá di dos grupo di isla den Laman Karibe ku ta forma parti di Antias Menor: e islanan di Sotavento i e islanan di Barlovento (Isla'riba). Na 2010 Kòrsou i Sint Maarten a bira paísnan autónomo den Reino Hulandes i Saba, Sint Eustatius i Boneiru a bira munisipionan spesial Hulandes. E ekonomía di e islanan ta dependé primordialmente di turismo i petroleo.
Historia[editá | editá fuente]
E spañónan a deskubrí i tabata e proménan pa establese nan mes riba e islanan (pa abou: Alonso de Ojeda, 1499; pa ariba: Cristóbal Colón, 1493). Den e siglo 17, e West-Indische Compagnie a konkistá e islanan e a uza nan komo base pa negoshi di katibu. Esaki tabata abolí na aña 1863.
Na aña 1954, e islanan tabata promoví di kolonia pa parti di e Reino di Hulanda komo un estado asosiá. Aruba tabata parti di Antias te ku 1986, ora el a haña "status aparte" i a bira un parti apart den e reino.
Polítika[editá | editá fuente]
E hefe di estado tabata e rei di Reino Hulandes, ku den Antias ta representá pa un gobernador. E gobernador tambe ta na kabes di e gobièrnu lokal, i huntu ku e ministernan ta forma parti di e poder ehekutivo di gobièrnu.
E kurpa legislativo tin dos parti. Delegashonnan di e islanan ta representá den e gobièrnu di Antias, pero kada isla tin su mes gobièrnu insular ku ta goberná riba un base diario.
Futuro[editá | editá fuente]
Den 2004 un komishon di e gobièrnunan di Antias i di Hulanda a reportá riba e futuro di e Antias Hulandes. E komishon a avisá un revishon di e Statuut pa e Reino di Hulanda pa desolvé e Antias Hulandes.
Kòrsou i Sint Maarten lo forma dos estadonan asosiá nobo. Boneiru, Saba i Sint Eustatius lo bira parti di Hulanda komo isla di reino. Riba 28 novèmber, 2005, e gobièrnu hulandes a yega na un akuerdo ku e gobièrnunan di tur e islanan, ku lo hasi tur lokual e komishon a konkluí realidat pa yüli 2007.
Islanan[editá | editá fuente]
E dos grupo di islanan di Antias Hulandes ta:
- E islanan pa abou (Benedenwindse Eilanden):
- Boneiru, huntu ku e isla chikitu Klein Bonaire
- Kòrsou, huntu ku e isla chikitu Klein Curaçao
- E islanan pa ariba (Bovenwindse Eilanden):
- Saba
- Sint Eustatius
- Sint Maarten, e parti zùit di e isla di San Martin (e parti nort, Saint-Martin, ta franses i ta parti di e departamento ultramar di Guadeloupe).
Geografia[editá | editá fuente]
E islanan pa ariba tur ta di orígen volkániko i tin hopi seru, ku no ta laga hopi lugá pa agrikultura. E islanan pa abou ta di orígen mesklá, di volkan i di koral. E punto mas haltu ta Mount Scenery, 862 meter, na Saba. Esaki ta e punto mas haltu den henter Reino Hulandes tambe.
Ekonomia[editá | editá fuente]
Turismo, transportashon di petroleo i refinamentu di zeta (na Kòrsou), i tambe negoshinan "offshore" ta forma gran parti di e ekonomia di e islanan. E islanan tin un bon ganashi per capita i un bon infrastruktura kompará ku otro país den e region. Kasi tur karga (kapital i pa konsumidó) ta importá, gran parti di esaki ta di Venezuela, Merka, Mexico i Hulanda, ku ta provee e islanan ku sen tambe. Tera inadekuado i insufisiente awa ta hasi e desaroyo di agrikultura difisil. E florin antiano tin un balor fihá na e dollar merikano (1,79:1).
Demografia[editá | editá fuente]
Mayoria antiano ta desendiente di kolonistanan europeo i di katibu afrikano ku tabata importá i bendí aki di siglonan 17 pa 19. E sobrá di e populashon a bini di otro isla den Karibe, Amérika latino, ost Asia i di otro parti di mundu.
Papiamentu ta e idioma dominante na Kòrsou i Boneiru (i tambe Aruba). E idioma krioyo aki a forma di hulandes, spañó, ingles i portugues.
Ingles ta e idioma mas komun riba e islanan pa ariba (St. Maarten, Saba i St. Eustatius). Spañó ta birando e di dos idioma riba e islanan pa ariba, mas tantu na St. Maarten.
Maske e idioma ofisial ta hulandes, e gobièrnu antiano ofisialmente ta rekonosé e uzo di ingles i papiamentu. Tambe, maske e legislatura ta na hulandes, diskurso den parlamento ta na ingles òf papiamentu.
Gran parti di e populashon ta kristian, mas tantu katóliko. Kòrsou tambe tin un minoridat hudiu ku ta desendiente di un grupo di hudiu Sefardí ku a bini di Amsterdam i Brazil na aña 1654.
Den e último dékadanan, hopi antiano hóben i eduká a emigrá pa Hulanda, ku ta laga e islanan ku un problema sosial-ekonomiko grandi. Sinembargo, den último añanan, hopi hende di Repúblika Dominikana, Haiti, Karibe anglofóniko i Colombia a imigrá pa Antias.
Kultura[editá | editá fuente]
E orígennan di e populashon i unda e islanan ta situá ta duna Antias un kultura mesklá. Turismo i un presensia dominante di e media merikano a yuda e influensia merikano krese. Mes kos ku otro país den Karibe i Amérika latino, riba tur e islanan, Karnaval ta un evento importante.
Linknan eksterno[editá | editá fuente]
- www.gov.an - Portal ofisial di e gobièrnu di Antias Hulandes
- Banko Sentral di Antias Hulandes
- Antillenhuis - Kabinet di e Gevolmachtigde Minister di Antias na Hulanda


text:
Philip Elhage a hasi su ultimo entrenamento awe na Tokyo, Japon
Awe diabierna (Tokyo) a tuma lugar e ultimo entrenamento di nos atleta di tiro esta Philip Elhage. Diasabra pa 1or di merdia (Tokyo), cual ta 12or di anochi aki na Aruba, Philip lo ta competiendo den e 10meter Pistol. Philip ta sinti su mes hopi trankilo y tambe contento di por ta formando parti di Team Aruba den Weganan Olimpico.
Philip lo ta competiendo cu e 60 mihornan di e paisnan rond mundo, entre nan e campeon olimpico Jin Jong-Oh di Sur Korea.
Awenochi (Tokyo) lo tin e gran ceremonia di apertura cu lo start pa 8or di anochi ora di Tokyo, cual lo ta 7or dig mainta ora di Aruba. Nos kier a desea Philip tur clase di exito den su disciplina di tiro.


text:
Restitucion ta significa cu e cliente por haya (un parti di) e gastonan haci pa su peticion di permiso. Na DIMAS nos ta conoce e resititucion di e waarborgsom (deposito) y e restitucion di leges (tarifanan). Durante di e ultimo lunanan aki hopi cliente a ricibi un carta indicando cu nan por ricibi un restitucion di un di e sumanan paga.
Pakico ta pidi restitucion?
Tin diferente motibonan pakico un persona lo pidi un restitucion di “waarborgsom” nos lo sumanan akinan:
- E persona ta abandona Aruba definitivo;
- E persona a obtene nacionalidad Hulandes;
- E peticion a wordo nenga y e persona no ta na Aruba;
- E peticionario doño di e permiso a fayece;
- E persona ta obtene e status “ van rechtswege” / admisibel pa ley
- E persona a obtene su permiso di “firma liber”;
- E peticion a wordo retira/hala atras door di e peticionario/garante;
- E peticionario lo wordo deporta pa GNC.
- E peticionario a paga den pasado un deposito caba y a bolbe paga atrobe (paga 2 biaha e suma di deposito)
Motibonan pa cual un persona por pidi un restitucion di e “leges” paga ta:
- E peticion a wordo retira/hala atras door di e peticionario/garante;
- E peticion a wordo nenga;
- Pago di un suma erroneo;
Con por pidi restitucion?
E persona cu ta desea di pidi restitucion sea di e deposito of di e tarifa paga por haci esaki mediante di e formularionan “Restitutie Waarborgsom of Restitutie Leges” riba nos e-helpdesk.
Kico ta e rekisitonan necesario pa e peticion di restitucion?
E rekisitonan ta depende completamente di e motibo pa cual un persona ta pidi un restitucion di e tarifa of di e deposito. Ta importante na momento cu e persona yena e formulario di restitucion pa e kies e motibo cu ta aplicabel den su situacion y agrega e documentonan rekeri segun e motibo. Den caso cu un tercera persona ta haci e aplicacion di restitucion, mester agrega un carta di apoderacion firma door di e doño di e recibo, e nomber ariba e recibo, si ta menor di edad e mayor(nan) lo tin cu firma e carta pa e apoderado.
Despues cu DIMAS ricibi e peticion di restitucion DIMAS lo bay evalua esaki, si e peticion ta completo esaki lo wordo honra. E cliente lo ricibi un “restitutiebrief” un carta via postkantoor cu ta indica cu e cliente tin derecho riba restitucion sea di e deposito (waarborgsom) of e tarifa (leges).
Con ta sigui despues cu cliente ricibi un “restitutiebrief”?
Den e restitutiebrief DIMAS ta splica e cliente kico ta e pasonan cu e lo tin di sigui pa asina por ricibi e restitucion di su placa.
Ta importante pa e cliente tene cuenta cu ne cu no ta DIMAS ta esun cu lo transferi e placa bek pa e cliente sino Departamento di Finansas.
Pa Departamento di Finansas por haci esaki debidamente mester entrega hunto cu e carta original di restitucion di DIMAS e siguiente documentonan conforme nan maneho:
- Comprobante original di e pago(nan) haci;
- Identificacion valido (di e peticionario, apoderado “gemachtigde”, menor di edad of defunto);
- Number di cuenta bancario local cu ta activo (di e peticionario of di e apoderado);
- Formulario di autorisacion di Departamento di Finansas si ta necesario.
Departamento di Finansas su maneho di pago tin un periodo di 90 dia despues di entrega e documentonan.
Recomendacion di DIMAS
Clientenan cu ta desea di ricibi un restitucion di e tarifa of di nan deposito mester entrega tur e documentonan cu ta rekeri segun nan motibo di pidi e restitucion. Alabes nos ta pidi e clientenan encarecidamente cu si nan ricibi un restitutiebrief mester warda e documento aki bon, pasobra DIMAS lo no duna un duplicado di e carta aki. E restitutiebrief di un peticion lo wordo otorga solamente un biaha na e cliente y pues no por pidi un duplicado. Sin e documentonan ariba menciona e cliente no lo por ricibi su restitucion.
DIMAS ta spera cu clientenan por tuma nota di e informacion di e restitucion pa asina evita cualkier inconveniencia cu por surgi na momento di procesa un peticion di restitucion.


text:
ENTREGA DI LEY DI CONSENSO ARUBA FINANCIEEL TOEZICHT
Gobierno di Aruba:
ENTREGA DI LEY DI CONSENSO ARUBA FINANCIEEL TOEZICHT
ORANJESTAD- Gobierno di Aruba y Hulanda ta acorda e entrega di ley di consenso Rijkswet Aruba Fnancieel Toezicht (RAft). Esaki como resultado di e acuerdo cera relaciona cu ley di consenso Rijkswet Caribisch Orgaan voor Hervorming en Ontwikkeling (COHO).
September 2021 Aruba y Hulanda a acorda pa incorpora e supervision financiero di Aruba den un ley di consenso yama RAft. RAft su meta ta pa percura pa un recuperacion sostenibel di Aruba su finanzas publico. E acuerdo entre Aruba y Hulanda ta danki na negociacion intensivo entre expertonan di ambos pais.
Esencial pa Aruba tabata un acercamento integral unda cu e entrega di e ley di consenso COHO lo bay hunto cu esun di RAft. A base di e acuerdo cera recientemente den e trayecto di COHO, a traha caminda pa na mes momento entrega e RAft na Tweede kamer y Parlamento di Aruba. Asina na forma integral ta traha na sostenibilidad di finanzas di pais Aruba.


text:
For di aña pasa FADA a cuminsa tuma nota cu den comunidad famia, mayornan y hobennan ta cuminsa pidi ayudo. Trahado preventivo, Rulienne Arends ta bisa cu mayornan ta yama FADA pa comparti nan preocupacion den nan famia.
Arends ta bisa cu for di ora cu scol a cera pa motibo di e pandemia Covid-19 nan a wak cu e uso den bario a cuminsa bin dilanti, e preocupacion di mayornan cu kier papia cu nan yiunan di e situacion aki.
“Nos a cuminsa wak e efecto di esey, nos ta wak mas hoben riba caya, nan ta wak cu hoben ta cuminsa cu nan amistad nobo, mayornan ta haya nan yiunan cu marihuana. Trauma di pasado cu ta keda afecta e hoben y no sa kico nan por haci”, e ta splica.
Di parti di FADA y CAA (Consultorio di Asuntonan di Addicion) nan ta purba di papia cu e mayornan y haci follow up cu nan. Pa asina por yuda e famia den e situacion cu ta pasando aden.
FADA semper ta para pa e parti preventivo, pa asina evita y yuda prome cu e hoben por cay den addicion of bay riba caya. “Tin di bisa cu for di algun tempo nos a vocifera nos preocupacion di uso di substancia ilegal y legal.”
E ta comparti cu nan parti di charla na scol ta pa asina por preveni cu situacion di abuso di substancia por yega leu. Sinembargo ora un hoben haci uso di substancia, Arends ta bisa cu tin hopi factor cu ta hunga un rol.
Por mira cu hoben ta admiti trauma cu nan tin for di chikito, nan ta kere cu uso di droga ta e solucion. CAA y FADA ta bisa cu ora di trata cu hoben asina, nan conhuntamente cu otro fundacion ta cay aden pa wak con por soluciona e omgeving cu e hoben tabata biba aden.


text:
* Miembro di direktiva di R.K.S.V. Sithoc
* Miembro di direktiva di Bònt di Futbòl di Kòrsou
* Miembro di direktiva di Bònt di Beisbòl di Kòrsou
* Miembro di direktiva di Bònt di Basketbòl di Kòrsou
* Miembro di direktiva di e organisashon di Beisbòl AMSTEL
1961 - Komo direktor tékniko di SITHOC: Kampion di Kòrsou i Antia
1962 - Komo direktor tékniko di SITHOC : Kampion di Kòrsou i Antia
1963 - Komo direktor tékniko di Selekshon di pais na El Salbador, durante weganan
Sentro Amerikano i Karibense, a finalisá. komo number 3 entre 9 pais.
1963 - Komo direktor tékniko di Jong Colombia: Kampion di Kòrsou,1962-1963-1966-
1967-196-,1969-1972-1975-1976.
1966 - Komo direktor tékniko di Jong Colombia : Kampion di Antia
1966-1968-1969-1973-1974-1977-1978-1979.
1967 - Komo direktor tékniko di Jong Colombia tambe el a logra: Sub di Antia.
1968 - Na Jamaica: Kampion CONCACAF Zona Karibe
1969 - Komo direktor tékniko di Selekshon hubenil den Weganan di Reino na Sürnam:
Kampion.
1969 - Komo direktor tékniko di Selekshon di pais na Costa Rica durante weganan
Sentro Amerikano i di Karibe: a finalisá number 3.
1970 - Komo direktor tékniko di Selekshon na Panamá,
durante weganan C.A.C a logra medaya di plata.
1971 - Komo direktor tékniko den Weganan di reino na Ulanda a finalisá na di dos
lugá.
1979 - Na Kòrsou: Kampion CONCACAF Zona Caribe
1979 - Na El Salbador : Sub. Kampion CONCACAF.


text:
Durante conferencia di fraccion di AVP den Parlamento, Parlamentario drs. Mervin Wyatt-Ras a trecepadilanti cu e suministracion di vacuna na nos hendenan mester sosode fuera di politica.
Wyatt-Ras pora tuma nota cu Prome Minister, minister di Salubridad y minister di Finansas y Economia a tuma vacuna hunto, bisti tur tres mescos den uniform, manera cu ta Carnaval nan ta bai.
Despues pa tendeden entrevista di Minister Presidente su declaracion cu a calcula cu hopi mas hende lo a inscribi of registra pa tuma e vacuna, pero solamente 5000 persona so a registra, mientras cu a spera entre17.000-18.000 persona lo a haci esaki.
E ta trece pa dilanti como si fuera ta falta di interes di nos hendenan pa registra. Mervin Wyatt-Ras no ta di acuerdo cu loke e Prome Minister ta trece pa dilanti.
Wyatt-Ras ta di opinion cu e otorgamento di vacuna mester ta los di bisti uniform, los di fanfaria, los di politikeria, pasobra ta trata di salud di nos hendenan.
E vacuna lo yuda pa nos cuidadanonan por ta mas protehi. E contagio por ser disminui y lo tene e virus bao control y lo por traha na imunidad di nos hendenan.
Segun Wyatt-Ras varios di nos cuidadanonan no a registra pa motibo cu no tin e informacion suficiente, pero tambe pa motibo cu tin personanan cu no por yega na e sitionan cu taregistra.
Wyatt-Ras a yega di trece esaki caba padilanti y a haci preguntanan na minister. Diabierna ultimo a bolbe haci preguntanan na minister tocante di e asunto aki, caminda tin di nos hendenan nopor habri un app, no tin smart phone, no por yega na e MFA pa nan registra y e personanan aki ta na cas.
Tin cu yega den contacto cu e personanan aki, nan ta esnan cu tin malesa chronico, di edadnanhalto di mas di 60 y tambe 70, 80 y 90 plus. Tin cu tene cuenta cu e gruponan aki.
Wyatt-Ras no tahaya cu gobierno ta haciendo esaki. Hasta den preguntanan a sugeri pa por tin contacto cu stakeholders,especialmente dokternan di cas y praktijkondersteuners y otro dunadonan di cuido pa nan por cooperapa wak con nos hendenan por ser vacuna.
Den relacion cu nos pueblo varios cuidadano a trece padilantinan disgusto pa locual gobierno ta haci cu distrubucion di e vacuna y ta haya cu esaki no ta husto.Bo por bisa pa e situacion na Aruba DVG a publica cifra desde 13 di maart 2020 cu e virus di COVIDa drenta Aruba.
Desde e tempo ey te awor e cantidad di casonan a subi te na 7000 caso positivo. Den hospital tin actualmente 20 persona interna. E cantidad di casonan positivo di e dia ta 40.
Den e simannan pasa tabata entre 30 pa 50 caso pa dia. E cantidad a baha un tiki pero mester keda cuateloso paso e cantidad di caso por aumenta atrobe, teniendo cuenta cu e variante(nan) di COVID.
E hecho cu mandatarionan ta haci asina hopi propaganda ora e vacuna a yega y na momento di tuma vacuna, no ta yuda. Esaki a trece henter e asunto di vacuna den un luz politico. Wyatt-Ras ta lamenta esaki.
E parlamentario no tin nada contra di e VIP’s cu a ricibi e vacuna den comienso pa duna ehempel na otro. Sinembargo por tende y hasta mira mas y mas cu friends and family ta haya e vacuna.
Mama, tata, primo, prima, amigo, conoci y cu ta traha den diferente departamento serca di e mandatarionan ta hayando vacuna. No ta frontliners, no ta 60-, 70- y 80, 90plussers ta haya e vacuna.
E personanan cu mester tin prioridad pa ricibi e vacuna ta frontliners pero tambe personanan cu tin malesanan cronico y personanan di edadnan di mas cu 60 aña.
Kizas gobierno por cuminisa na lesa epreguntnanan cu Wyatt-Ras ta manda den nomber di su fraccion pa asina e por atende cu nan implementa algun idea.
Entro otro Wyatt-Ras a puntra dicon no ta envolvi dokternan, praktijkondersteuners y otro dunadornan dicuido cu conoce nan pashentnan vulnerable? El a puntra si tin un “meldlijn” of linja di telefon pa meldna momento cu algo no bai bon cu un patient cu ser vacuna? Cuanto vacuna lo ser otorga totalmente?
Wyatt-Ras a haci pregunta encuanto e registracion pa asina cu nos hendenan cu netamente mester ta ser vacuna. Dicon te ainda minister di Salubridad no a entrega e plan di registracion na Parlamento? Minister no kier papia di esey, kiermen tin cos di skonde?
Na e momento aki tin ‘willekeur’. Ken cu bin y cu ta famia of amigo ta haya vacuna. Wyatt-Ras no takere esey ta e forma corecto. Nos mester tin transparencia den esaki, pasobra ta trata placa di pueblo.
Alo largo si bo wak bon ken ta bai paga e cuenta aki? Tog nos pueblo tin cu paga. Wyatt-Ras a puntaminister si tur e vacunanan ta ser suministra tur dor di Hulanda of tin un limite?
Ta cuanto vacunaHulanda lo bai manda pa Aruba? Lo mester bai paga pa e vacunanan a lo largo y si ta bai tinmedidanan pa loke ta trata esaki pa paga e vacunanan? Wyatt-Ras ta menciona cu tabatin famia cu aperde nan ser keri dor di COVID. E famianan aki mester tin prioridad pa ser vacuna.
Pero gobierno taskohe pa e tres miembro bai vacuna mientras 100.000 cuidadano ta sin vacuna. E minister encarga cu Salud mester cuminsa contesta parlamentarionan y duna cuenta.
Gobierno mesterduna informacion y no solamente haci bunita y previlegia su mes y su “friends and family”. PeseyWyatt-Ras ta condena e actitud aki di gobierno, paso e salud di nos pueblo ta di importancia.
Ta necesario pa duna bon informacion encuanto pro y contra di vacuna, pasobra den pueblo eparlamentario ta encontra un cantidad di cuidadano cu no ta motiva pa bai tuma vacuna a base di faltadi informacion of informacion no corecto.
E personanan aki hopi biaha no ta riba medionan social ofno ta skucha radio ni wak tv. Mester yega na e personanan aki tambe. Mester por stimula programananinformativo.
Wyatt-Ras por a mira varios di nan, p.e. dr. Selene Kock, dr. Salazer y otro profesional medico, pero ainda falta mas splicasion. E hecho cu e ministernan kier ple profesional experto riba etereno no ta yuda tampoco.
E hecho cu ministernan ta show y previlegia nan famia y amigonan ta confundi hopi hende dor di cual ta asocia vacuna cu un color politico. Mester stop di hinca politikeria den asunto vacuna e parlamentario ta declara finalmente.


text:
Nos por a tuma nota cu awe pa di dos biaha Benny Sevinger ta sali cu atakenan baho y vil. E rabia personal cu e tin contra mi persona y su desesperacion ta bisto. Pero mas e papia mas material e ta dunami pa substancia mi keho contra su persona. Dus di e banda aki mi ta gradicie pa su exprecionnan mentiroso di awe.
Ta bisto cu e no ta compronde nada di ley y e aparato Hudicial. Y ta sigui escohe pa hiba un politica hopi vies. E desesperacion ta di compronde y e atake personal tambe, pasobra entre otro mi persona a entrega un “onderzoeksrapport” na Ministerio Publico”.
BENNY SEVINGER AWE TA SOSPECHOSO
Manera ta conoci Mike Eman su liderazgo a conduci na e hecho cu un ex-minister di su gabinete a wordo condena pa corupcion. Y aworaki tin un otro di su ex-ministernan, actual Parlamentario Benny Sevinger, cu ta wordo sospecha pa estafa, maluza su funcion, soborno, labamento di placa y falsificacion di documento.
E encargonan contra sr. Sevinger, cual hopi informacion a wordo publica den medionan di comunicacion for di aña 2016 caba, ta trata specificamente otorgamento di por lo menos 82.157 meter cuadra di tereno contra proceduranan vigente. Personalmente mi ta kere sr. Sevinger ta hopi preocupa y desespera, y p’esey ta permiti Mike Eman manipule y uze.
OBLIGATORIAMENTE BENNY SEVINGER LO MESTER RETIRA
Dentro di poco lo trata e ley di integridad den cual ta stipula cu un Parlamentario cu ta sospechoso no por keda eherce su funcion. Esaki ta den articulo 8 di e ley cual ta aplicabel pa Ministernan, pero conseho consultativo a indica cu esaki mester conta pa Parlamentarionan tambe. Esaki ta e desesperacion real di Benny. E ley aki por cierto ta un ley cu entre otro mi persona a entrega
PA CONCLUI
A base di Sr. Sevinger su manipulacion y defamacion na su debido tempo e lo mester responsabilisa su mes dilanti mesa berde. Y mas e papia mas material e ta duna mi abogado pa uza contra cu persona.


text:
Sta Cruz – Diamars 11 juli, na cas di su mayornan, Sue Ann Ras a wordo lansa riba e lista prestigioso di Movimiento Electoral di Pueblo.
Lider di Partido MEP, sra Evelyn Wever-Croes durante un conferencia di prensa a introduci e candidato nobo riba nos lista victorioso pa eleccion 2017, kende tambe lo representa e pueblo di Savaneta.
Sue-Ann Ras, ta yiu mayor di Ronny y Brenda Ras y ta docente di papiamento y ta mama di 3 yiu: Sue-Gin, Ginayla y Leandro.
Sue Ann a realisa su estudio di Associate of Arts den Fashion Merchandising & Marketing y despues el a termina dos estudio na IPA; docente di dos grado Papiamento y docente di scol basico. For di 2005 el a cuminsa traha na Filomena College mavo y San Augustin y aña escolar 2006 – 2007, el a bira fiho na Filomena College mavo, unda cu te awe e ta eherce su funcion como docente cu hopi pasion y dedicacion, unda e ta eherce varios funcion. Aña pasa tambe el a haya e reto pa fungi como TDC-er di Papiamento (Toets Deskundige Controle) na Examenbureau, pa e scolnan mavo y EPI, sector H&T y Economia.
Passion
Sue Ann su pasion ta den enseñansa y den nos idioma Papiamento. Enseñansa tin diferente retonan y mester bin cambio pa mehoracion rapido, p’asina por desaroya cada un su potencial. Pa e motivo aki Sue Ann ta cla y a tuma e reto di forma parti di e partido MEP, partido cu tin un historia impactante.
Mision
Mision di Sue Ann como politico ta pa hunto mantene un rol di liderazgo den e generacion aki, unda nos ta sostene y promove desaroyo academico, economico y social, mediante un enseñansa mas efectivo. Hunto cu sosten y confianza di partido y pueblo, Sue Ann kier promove logro exitoso di cada studiante y brinda nan un preparacion di competencia global, door di fomenta excelencia den educacion.
“Partido MEP ta demostra liderazgo cu vision y ta sigui expande su ekipo cu lidernan nobo cu experticio den diferente areanan. Lidernan inspira, motiva y cu amor pa nan patria, e liderazgo nobo cu Aruba merece.
Partido MEP ta yama bonbini na Sue Ann. Hunto Aruba henter ta bay p’e cambio”: tabata palabranan di Evelyn Wever-Croes na e ocasion aki.


text:
Awe nos ta presenta 1 sauce cu por wordo gefreez y keda bon pa bo deforost y sirbi’e hunto cubo Cena di Pasco y Aña Nobo pero tambe durante henter e temporada di Fin di Aña. Nan por keda den freezer pa sigur 3 luna largo, pesey por trah’e adelanta pa por tin tempo pa prepara tur otro cuminda.
Preparacion y con pa cushin’e
Preparacion: 5 mins
Cook time: 20 mins
Ta Sirbi: 8 hende
Ta facil pa prepara
Por freez e
Sin lechi
Sin webo
Vegano y Vegetariano
Nutricion pa Porcion:
Caloria 50
Abao na vet 1 gram
Carbohidrato 6 gram
Sucu 2 gram
Fibra 2 gram
Proteina 3 gram
Salo 0.4 gram
Ingredientenan:
30 gram di mushroom porcini seco (por reemplasa cu mushroom Arubiano)
2 cuchara chikito di zeta di oleifi ( olive oil)
1 siboyo corta chikito (opcional)
200 gram di chestnut mushrooms, chopped
1 cuchara grandi di miso paste (Miso is a traditional Japanese seasoning produced by fermenting soybeans with salt and kōji and sometimes rice, barley, seaweed, or other ingredients.)
1 cuchara grandi y halto di hariña normal
800 ml di bouillon vegetal, traha cu 2 bouillon y disolve den 800 ml di awa (of uza bouillon fresco traha)
Metodo
Paso 1
Pone e mushroomnsn seco den un comchi cu por cu hopi cayente y benta 300ml di awa bon herbi di ketel. Laga nan soak.
Paso 2
Mientrastanto keinta e zeta den un panchi grandi riba candela mediano , hasa e siboyo(opcional) pa 10 minuut te ora e ta bruin color di oro. Hinca e mushroom nana den y season esaki, cushin’e pa 8 – 10 minuut te ora e ta suave.
Paso 3
Drei aden e pasta di miso y e hariña , hisa e candela y cushina pa 1 te 2 minuut mas. Benta e mushroom nan y tambe mayoria di e awa cu a soak/keinta nan aden.
Laga awa den e bom, pasobra tin biaha e sushi cu a sali di e mushroom ta keda den bom.
Drei tur cos hopi bon y agrega e bouillon y lag’e simmer.
Paso 4
Laga tur cos simmer pa 10-15 minuut, te ora e bira diki suficiente pa ta saus. Por tambe uza un handmixer pa hasie bira mas cremoso. Depende con diki of fini bo kier bo saus agrega mas awa. Scuri e saus, pues saca e siboyo y e mushroom nan prome cu bo sirbi bo saus. E por keda gefreez te cu 3 luna.
E saus aki ta keda hopi dushi riba:
Aros
Batata gerooster
Galiña, Calacuna seco hasa of gegrill
Tambe riba carni vegetal gegril


text:
E dia di entiero ta parse simpel, pero sin un bon planifikashon hopi kos por bai robes. Sigur si ta spera hopi hende òf ke hasi algu èkstra, manera, pasa dilanti kas, duna oportunidat pa diskurso, sirbishi, presentashonnan, etc.
Ta p’esei ta bon pa traha un draaiboek (guion) di e entiero i asina haña un bista; kiko, ken, ki ora i den kuantu tempu, kada kos tin ku sosodé. Di e forma akí tur kos por kana manera mester ta. Mas ku klaro ku esaki mester sosodé adelantá, pa asina por regla tur kos na tempu.
Normalmente El Tributo mes ta traha un draaiboek i dirigí e entiero di bo ser kerí. Esaki ta hasi a base di e informashon ku e famia duna. Den kaso ku e famia mes ke hasi esaki, esei ta posibel.


text:
Tabaku, un pensamentu diferente
HEETS traha pa IQOS
IQOS i HEETS ta un kombinashon perfekto pa disfrutá e sabor di tabaku berdadero.
Kiko ta HEETS?
HEETS ta ofresé un toke moderno na tabaku klásiko, ofresiendo un variedat di eksperensianan di sabor di riku pa rafiná, inkluyendo tabaku ku mèntòl i mesklanan nobo aromátiko di tabaku pa asina satisfasé kada smak di boka.
Un eksperensia nobo
di sabor di tabaku.
Den HEETS e tabaku no ta kima, pero e ta keintá. HEETS ta ofresé un sabor di tabaku real ku ta diferente i ménos severo, ku lokual bo ta kustumbrá di sinti ku sigaria. HEETS no tin huma, ni shinishi i tin ménos holó ku sigaria. Humadónan ku a kambia pa IQOS ta bisa ku nan tin ménos sensashon desagradabel i smak den nan boka kompará ku ora nan kaba di huma un sigaria.*
INFORMASHON IMPORTANTE: IQOS no ta liber di riesgo Chèk e paginá di informashon importante.
Sabor di tabaku.
Pa krea HEETS stick i dunabo un eksperensia di sabor di kalidat altu di tabaku, nos ta usa lo último den diseño, material, i invashon teknológiko. HEETS ta presentá un komposishon inteligente ku ta konsistí di 5 parti, kada un ku un funshon hopi spesial.
Kon nos ta traha HEETS.
Ta prepará tabaku den kada HEETS stick usando un método di prosesá yama 'cast leaf process' pa optimalisá e tabaku pa keinta esaki. Ta mula e blachinan di tabaku den puiru i rekonstitui nan den plachinan di tabaku. Ta hasi e plachinan stret i konvertí nan den klòmpi di tabaku, kombiná ku otro partinan pa krea e HEETS stick
Kon largu un HEETS ta dura?
IQOS ta monitor e temperatura i kantidat di pùf di kada HEETS stick pa garantisá un ekilibrio óptimo entre e temperatura i e durashon di e keintamentu di e stick. Komo ku HEETS tin un sabor diferente i ta ménos severo ku lokual bo a kustumbrá kun'e ku sigaria, ta posibel ku bo ta sinti bo mes mas inkliná pa pùf ku mas frekuensia. Sin embargo, pùf nan mas largu i suave lo ekstendé e durashon i amplia e satisfakshon di sabor di bo HEETS.
Trayektoria di e tabaku.
HEETS traha pa IQOS
Di agrikultor pa konsumidó
E trayektorio di ofresé bo e eksperensia aki tin yen paso mas chikí. E ta kuminsá ku agrikultornan ku ta preokupá profundamente pa nan kultivo, di Merka pa Mozambique, Italia pa Indonesia - nan konosé nan tera, klima, temporadanan - nan ta lanta for di mainta tempran i ta ku nan kultivo henter dia.
Añanan di eksperensia.
Ta tuma añanan di eksperensia pa dominá e arte di meskla, ku ta konsistí di konosé perfilnan individual di tabaku di memoria i sinergianan ku por logra ora ta kombiná esakinan pa krea sabornan ku bo ta gusta.
Kurason ta bati.
Nan ta a e kurasonnan ku ta bati den e industria aki - e trabou, e balor i determinashon ku mester pa traha riba nan tera no ta algu ku mester menospresiá. Nos maestronan ku ta meskla, ta purba tabaku di rònt mundu, selektando e mihó orígennan i kalidatnan di tabaku poniendo atenshon i kuido na e aroma di tabaku i perfilnan di sabor.
-
Di agrikultor pa konsumidó
E trayektorio di ofresé bo e eksperensia aki tin yen paso mas chikí. E ta kuminsá ku agrikultornan ku ta preokupá profundamente pa nan kultivo, di Merka pa Mozambique, Italia pa Indonesia - nan konosé nan tera, klima, temporadanan - nan ta lanta for di mainta tempran i ta ku nan kultivo henter dia.
-
Kurason ta bati.
Nan ta a e kurasonnan ku ta bati den e industria aki - e trabou, e balor i determinashon ku mester pa traha riba nan tera no ta algu ku mester menospresiá. Nos maestronan ku ta meskla, ta purba tabaku di rònt mundu, selektando e mihó orígennan i kalidatnan di tabaku poniendo atenshon i kuido na e aroma di tabaku i perfilnan di sabor.
-
Añanan di eksperensia.
Ta tuma añanan di eksperensia pa dominá e arte di meskla, ku ta konsistí di konosé perfilnan individual di tabaku di memoria i sinergianan ku por logra ora ta kombiná esakinan pa krea sabornan ku bo ta gusta.
Try IQOS before you buy.
It’s worth the switch. But why take our word for it? Try it yourself. IQOS is available for free trials before purchase. Simply fill out the form below and we’ll get in touch with you.


text:
E compania di aerolinea AVIANCA a celebra dia 5 di december mundialmente nan 100 aña di existencia cual por cierto por wordo admira e aña aki entre otro cu un avion retro cu ta bula for di Colombia pa varios destinacion globalmente. Avianca a inicia su operacionnan pa Aruba na aña 1983 cu un alrededor di 6.000 pasahero pa aña. Tabatin diferente iterinario bulando pa Aruba entre otro Bogota-Baranquilla-Aruba. Durante añanan nobenta cu e apoyo di Avianca, Aruba a habri su portanan pa otro mercadonan di Latino America entre otro Peru, Ecuador, Argentina y Brasil.
Na Aruba, den presencia di invitadonan, e celebracion di 100 aña di existencia a tuma lugar diamars dia 10 di december. Prome Minister Evelyn Wever-Croes a habri e evento cu palabranan di elogio pa AVIANCA, como tambe Pammela Flores – Regional Sales Coordinator di Avianca Centro America y Caribe y Joost Meijs – CEO di Aruba Airport Authority. Ronella Tjin Asjoe-Croes – CEO di Aruba Tourism Authority a hiba palabra durante e apertura, na unda el a elabora riba e importancia di e buelonan di Avianca pa Aruba cu ya ta bulando pa mas cu 36 aña pa nos destinacion. E aerolinea ta contecta no solamente Colombia pero e region di Latino America cu nos isla.
Na final di su speech, CEO di A.T.A. Ronella Tjin Asjoe-Croes a ofrece Pammela Flores un bunita obsekio di parti di Aruba Tourism Authority, gradiciendo Avianca y alabes deseando nan hopi exito pa e añanan binidero.


text:
WASHINGTON D.C., Merca – Ex manager di campaña di Donald Trump, Corey Lewandoski, ainda ta wordo paga pa Trump, aunke cu actualmente e ta comentarista politico pa CNN. Esaki ta segun Washington Post diaranson. E website di noticia Mediaite, a meld, a base di fuerntenan na CNN cu Lewandowski a wordo suspendi, pero un vocero a indica cu e media ta desmenti esey y a bisa cu despues diaranson el a bay bek den transmision.
Na Juni el a drenta den servicio di CNN. Ta conoci cu el a tuma su retiro for di e team di campaña di Trump, algo cu riba cada paso cu Lewandowski tabata wordo enfatisa na CNN. Pero e compania di Lewandoski, Greem Monster Consulting, a ricibi na Juli y Augustus, ainda 20 mil dollar pa “consehonan strategico”.
Segun fuentenan, hopi periodista ta rabia, entre otro pasobra Lewandowski ainda tin contacto cu e campaña di Trump.
Fuente:De Telegraaf


text:
Mas persona lo wordo busca pa wordo interoga y posiblemente deteni
ORANJESTAD — Hof di Curacao dicidi diabierna mainta cu Otmar Oduber mester bay sera bek.
Corte Superior a duna ordo awe pa detencion di e sospechoso Otmar Oduber den e investigacion Flamingo pa un termino di ocho dia.
E peticion pa suspende e detencion a wordo rechaza. Corte Superior a determina cu tin suficiente ernstige bezwaren di estafa ora di uitgifte di terenonan erfpacht y nombramiento di ambtenaarnan spirito. E sospechoso lo wordo traslada pa Huis van Bewaring.
Corte Superior a trata e siman aki e apelacion di Ministerio Publico contra decision di huez-comisario tocante detencion di e sospechoso. Ministerio Publico a apela e decision aki di 24 di mei di huez-comisario pa nenga detencion di e sospechoso en cuestion.
NOTA: Un di e motibonan usa pa Ministerio Publico ta cu nan tin entre 5 cu 10 hende pa bay overhoor y posiblemente detene. Pues den e dianan cu ta sigui, nos por mira cu oficina di landsrecherche lo ta hopi druk cu 10 persona cu lo por keda deteni.


text:
ORANJESTAD – Dialuna mainta Minister di Husticia y Asuntonan Social Sr. Rocco Tjon a reuni cu Rode Kruis Aruba como tambe e Directrice di Rode Kruis Hulanda y Presidente di e comision di maneho di Rode Kruis di Hulanda.Durante e reunion a delinea puntonan di e convenio cu lo bay wordo sera entre Rode Kruis y Guarda Nos Costa. Esaki por cierto ta e prome convenio cu Rode Kruis ta sera cu un instancia den e cuadro aki.
Segun Minister Tjon, e meta di e convenio aki ta pa yega na facilita e acceso di trahadonan di Rode Kruis na Guarda Nos Costa, pa nan por haci nan trabounan y di e forma ey tambe brinda asistencia necesario na esnan cu ta deteni na guarda nos costa en espera di nan deportacion. Di parti di Rode Kruis Hulanda a indica cu esaki ta algo unico, mirando cu Aruba ta e prome pais cu nan lo sera un convenio cune. Na mesun momento esaki ta algo cu lo facilita e funcion auxiliar cu Rode Kruis tin, pues nan ta sumamente contento cu e convenio aki.
Por ultimo, e Mandatario a splica cu banda di esey tambe a papia di un “needs assessment” cu lo wordo haci na inicio di Januari 2022, caminda un bureau externo lo bay facilita esaki, pa asina por logra haya cierto informacion y cierto data. Tambe a intercambia ideanan con Ministerio di Asuntonan Social por colabora mas miho cu Rode Kruis.
Durante e reunion a delinea puntonan di e convenio cu lo bay wordo sera entre Rode Kruis y Guarda Nos Costa. Esaki por cierto ta e prome convenio cu Rode Kruis ta sera cu un instancia den e cuadro aki.